Patutlah Anak Dah Makan Ubat Demam Tapi Badan Panas Lagi, Rupanya…

Ibu bapa pasti risau dan pelik bila melihat anak demam dalam tempoh masa yang lama walapun ubat sudah diberi tapi tetap juga tidak sembuh. Rupa-rupanya ubat yang diberikan sudah terlalu lama disimpan dalam peti sejuk dan sudah rosak.
Akibatnya? Anak demam tak kebah kerana ubat yang diberikan tidak berfungsi seperti penerangan Dr Luqman di laman Twitternya. Rugi kalau tak baca!

Baca juga: Jangan Risau Bila Anak Mudah Demam, Batuk & Selesema? Ini Penjelasan Pakar…
PATUTLAH ANAK DEMAM TAK KEBAH WALAPUN DAH MAKAN UBAT

Siapa dekat sini yang tak tahu bahaya sebenarnya kalau simpan ubat demam paracetamol lama sangat dekat dalam peti sejuk?

Ubat demam asalnya masa dibotolkan dekat kilang ubat, ianya dah terisi dengan clean air. Ada juga yang diisi dengan nitrogen. Cecair ubat dah dicampur preservatives sebab nak cegah pembiakan bakteria dalam ubat.
Cuma masa buka penutup botol ubat demam, clean air tadi akan terkeluar lalu udara biasa mula masuk ke dalam. Sebab itu tak bagus simpan ubat demam yang dah dibuka lama-lama kerana udara biasa itu mengandungi bakteria dan kulat.
Lagi satu kesilapan biasa dilakukan adalah letak ubat demam berbulan-bulan lama dekat dalam peti sejuk. Suhu yang rendah dalam peti sejuk akan membuatkan proses kondensasi berlaku dalam botol ubat tersebut.

Kalau tak percaya, nanti bukalah bahagian dalam penutup botol dan akan nampak wap air berkumpul. Bakteria dan kuman senang sangat membiak bila wap air bercampur dengan ubat.
Jadi, ibu ayah dinasihatkan agar ubat demam dekat rumah letak sahaja di tempat kering pada suhu bilik. Cukup simpan selama dua bulan sahaja walaupun masih ada lagi baki ubat.
Kasihan sangat dekat anak-anak yang terpaksa menanggung demam panas sebab mak ayah tersilap berikan ubat demam yang dah rosak.
Sumber: Twitter Dr Ahmad Luqman Bukhari


Patutlah Anak Kuat Meragam Sejak PKP, Rupanya Mak Ayah Salah Susun Rutin Harian…

Perkara yang merunsingkan bagi seorang ibu ialah ketika anak kecil mereka merengek dan menangis tanpa sebab. Bagi ibu yang bekerja, mereka akan menjadi lebih bingung kerana perkara seperti ini jarang dihadapi oleh mereka kerana anak mereka pasti dijaga oleh pengasuh. Perkara ini kadangkala membuatkan ramai ibu risau akan perkara tersebut. Sesetengah mereka juga merasakan ini adalah tidak normal atau anak mereka sakit. Walaubagaimanapun, perkongsian oleh Pakar Laktasi, Dr Nurhaya Yacob melalui laman Facebook Lactation Center menerangkan perkara sebenar yang berlaku.
Perlu Tahu Rutin Harian Anak

Dalam tempoh PKP ni memang ramai yang PM kata anak dia tak mahu menyusu, asyik menangis keraskan badan. Maknya pula sangat yakin anaknya itu lapar, tapi apabila nak di susukan bayi mengamuk dan ibu bingung kenapa. Adalah kerana susunya atau anaknya sakit. Anaknya berusia 5 bulan.
Benda pertama saya akan tanya dulu adalah apakah rutin anak? Masa itu masa tidur ke? Anak sebelumnya tidur bila? Dah berapa lama berjaga?

Nampak macam remeh je kan, tapi apabila ia menganggu penyusuan sehingga mak sampai bebai “tak nak menyusu sudah” maka saya kira sedikit sebanyak perlulah saya kongsikan sedikit ilmu tentang ini.

Ketegangan PKP ini nyata. Walaupun sudah 30 hari dan kita sudah mulai selesa, tapi tekanan tetap ada. Lebih tertekan lagi apabila kita tak tahu rutin anak kerana di jaga oleh penjaga ataupun kita tertekan nak terkejar-kejar dengan work from home, anak dan keperluan di rumah seperi kerja rumah dan makan minum anak dan keluarga.
Namun anak yang menangis tadi itu mungkin dia lapar. Tapi laparnya mungkin juga di selubungi dengan overtired atau keletihan melampau. Kita mungkin tak sedar kerana kita buat kerja macam biasa, anak menangis di kira feeding cue dan ambil menyusu. Tetapi sebenarnya anak sudah berada di dalam keadaan letih melampau.
Anak Anak Perlu Tidur Yang Cukup

Menurut American Academy of Pediatric (AAP) yang menyokong American Academy of Sleep Medicine :
Bayi 4 bulan sehingga 12 bulan perlu mendapatkan tidur kira-kira 12 ke 16 jam dalam sehari/24jam untuk mengekalkan kesihatan yang optimum. Jumlah masa ini juga termasuk dengan tidur siang (naps) Sekiranya ibu lihat anak tidur jam 10 malam bangun jam 6 pagi. Di situ anak ibu sudah dapat 8 jam tidur. Bangun menyusu itu biasa dan perlu(on demand). Ini bermaksud balance 4-8 jam lagi perlu di dapatkan ketika tidur siang/nap. Dan anak usia 4 bulan hingga 12 bulan boleh berjaga kira-kira 3 ke 4 jam dalam satu-satu masa.
Maksudnya kalau anak bangun jam 6 pagi jam 9 pagi ibu sudah perlu prep anak untuk tidur. Kalau anak sudah nap terlebih dahulu sebelum jam 10 itu tak apa, tapi sekiranya lebih dari waktu itu contohnya jam 11 pagi ibu baru selesai semua kerja rumah dan memasak anak mungkin ok bermain bersendiri atau dengan anak-anak yang lain, anak itu akan menjadi terlalu letih dan meragam. Tantrum dan cranky sangat-sangat.
Walaupun anak tadi terlihat girang ketika bermain dengan adik beradik yang lain, ibu sebaiknya mula menyediakan anak untuk tidur dan mulakan rutin tidur seperti gelapkan bilik, dinginkan dan lakukan rutin. Ini kerana mereka sudah terlalu letih. Tapi antara main dan tidur, mestilah main lagi best. Jadi anak leka. Mengantuk dan terlalu letih adalah berbeza. Tak sama.
Sebaiknya ibu mula melihat rutin anak yang satu ini. Iaitu tidur. Jangan biarkan anak overtired. Ini boleh menganggu proses penyusuan ibu. Nap pula kira-kira 1-3 jam. Akhirnya nanti ibu akan dapat jumlah jam tidur seperti yang di sarankan oleh AAP. Anak sekitar usia begini akan nap kira-kira dua kali sehari.

Anak 1 tahun hingga 2 tahun pula tidur kira-kira 11 ke 14 jam dalam sehari/24jam untuk mengekalkan kesihatan yang optimum. Jumlah masa ini juga termasuk dengan tidur siang (naps) Mereka sudah boleh berjaga agak lama 4 hingga 5 jam. Maka nap mereka di siang hari boleh sekali sahaja pada jam 1 tengah hari contohnya.

Anak-anak 3 hingga 5 tahun perlu mendapatkan 10-13 jam dalam sehari/24 jam untuk mengekalkan kesihatan yang optimum. Jumlah masa ini juga termasuk dengan tidur siang (naps). Insyallah dengan menjaga masa tidur anak, ibu akan menjadi lebih efektif dalam menguruskan masa dan kerja di rumah. Sebelum ini mungkin kita tak berapa beri perhatian kerana anak di jaga oleh penjaga pada waktu bekerja.
Semoga bermanfaat!
Sumber : Dr Nurhaya Lactation Center


Patutlah Anak Selalu & Berani Menipu, Rupanya Mak Ayah Terlalu Strict!

Setiap ibu bapa ada cara tersendiri dalam mendidik anak-anak. Ada yang memilih untuk tidak garang dan ada juga yang memilih untuk menjadi strict parents dalam mendidik anak-anak menjadi insan berguna di dunia dan akhirat.
Walau bagaimanapun, menjadi seorang ibu bapa yang tegas dalam mendidik anak tidak menjamin mereka menjadi seorang insan berguna. Hal ini kerana, mereka lebih cenderung untuk menipu kerana tidak berani mengaku kesalahan yang dilakukan. Perkara ini diulas lebih lanjut oleh Puan Wawa Shauqi di laman Facebooknya.

Baca juga: ‘Ada Gangguan Jin’- Ini 7 Mitos Tentang Anak Autisme Ibu Bapa Kena Alert!
PATUTLAH ANAK SELALU & BERANI MENIPU, RUPANYA …

Pesan-pesan dekat pasangan kita. Jangan menghukum teruk sangat kalau anak dah terbuat silap. Semalam anak-anak saya pakat meraung sekali. Dramatik betul meraung, macam kena tinggal dekat tepi jalan.

Sambil meraung, anak sulung saya bagi idea, “Mama tolong jangan bagitau ayah. Ammar takut ayah marah. Mama ambik duit Ammar ni. Tolong repair. Tapi kan lambat, Tolong Ammar glue-gun kan. Lepas tu jangan bagitau ayah.”
Nasib baiklah anak mengadu kat saya. Kalau dengan saya pun dia takut nak mengadu, mau tab tu jadi bahan ujikaji kena glue-gun dek 2 beradik ni. Saya pernah jadi budak-budak. Saya tau macam mana takutnya rasa bila buat salah.
Pengalaman kena marah tu, buat ‘kreativiti’ kita sebagai kanak-kanak menjadi-jadi. Dan kreativiti itu jugalah menjadi pencetus, bermulanya keberanian anak-anak kecil untuk menipu.
Jadi, hati-hati dengan statement ‘kanak-kanak tak reti menipu’. Kerana mereka juga manusia. Otak mereka juga beradaptasi untuk survival. Hati-hati dengan respon yang kita beri pada anak. Jangan sampai develop sifat ‘menipu’ pada anak.
3 PUNCA UTAMA ANAK MENIPU

1. UNTUK DIRI DILIHAT HEBAT
Anak yang dapat pengiktirafan dan perhatian berlebihan ketika mereka dilihat hebat, akan belajar untuk menipu lagi di masa akan datang untuk dapatkan lebih pengiktirafan dan perhatian.
2.UNTUK MELINDUNGI DIRI
Perasaan takut kena marah dan dihukum mengaktifkan respon survival anak. Menjadikan mereka kreatif menipu demi menutup salah. Lagi mudah kita menghukum kesilapan anak, lagi kreatif anak develop penipuan mereka.

3. BERCAKAP SEBELUM BERFIKIR
Boleh jadi juga, mereka tak niat pun nak menipu. Tapi, sebab mulut ‘bekerja’ lebih laju dari otak, benda tak betul pun boleh terlepas dari mulut.
Sebab tu kita mak ayah perlu lebih bersikap terbuka dengan kesilapan yang anak lakukan. Beri nasihat dan beri peluang pada anak untuk belajar dari kesilapan. Elakkan terlalu overreact. Lebih-lebih lagi kalau tak nampak di depan mata.

Bersikap neutral lebih baik dan mendidik. Kita sebagai mak ayah pun, kena biasakan mengaku silap dan meminta maaf bila buat salah.Supaya anak belajar, tak perlu menipu pun kalau buat salah. Cuma minta maaf, dan usaha betulkan keadaan.
Sumber: Facebook Wawa Shauqi


Patutlah Asyik Letih, Rupanya Isteri Takkan Dapat Cukup Tidur Selama 6 Tahun Lepas Ada Anak

Tak dinafikan lagi, mana-mana pasangan yang baru dapat anak selalunya mesti akan dapat ‘mata panda’ dek kerana berjaga malam.
Ini kerana bayi yang baru lahir biasanya masih dalam proses mengadaptasi siang dan malam serta mempunyai banyak keperluan seperti menyusu dan ‘membuang’ dengan kerap.

Bila habis pantang, kita ingat keadaan akan kembali normal. Tapi, siapa sangka sebenarnya kajian menunjukkan bahawa ibu-ibu akan mengalami kekurangan tidur yang berpanjangan sehingga anak kecil tersebut berusia 6 tahun!
Mengejutkan tak? (Atau mungkin ramai Mak-mak cakap dalam hati “Patutlah…”)

Kekurangan Tidur Paling Signifikan Di Kalangan Ibu
Ribuan pasangan yang baru mendapat cahaya mata telah dinilai kualiti tidur mereka. Walaupun kaum bapa juga mengalami masalah ini, namun efeknya adalah paling ketara di kalangan kaum ibu.

Hasil pemerhatian oleh Dr Sakari Lemola di University of Warwick mendapati kualiti tidur malam yang diperolehi oleh ibu-ibu tak akan sama lagi jika dibandingkan dengan zaman bujang mereka. Malah, masalah kekurangan tidur yang dialami oleh ibu boleh berlarutan sehingga 6 tahun lamanya.
Foto Kredit: drchristinahibbert.com
Bayi Menangis Bukan Satu-satunya Punca
Apabila bayi bertambah usianya, mereka akan kurang menangis dan dapat tidur dengan lebih lena sepanjang malam. Tapi, tanggungjawab ibu tidak terhenti setakat itu. Mereka biasanya terlibat dengan emotional labour yang jarang dilihat mengganggu kualiti tidur.
“Selain punca yang biasa seperti menyusu, anak sakit, bermimpi ngeri, atau terjaga tanpa sebab, ibu boleh mengalami kekurangan tidur disebabkan bertambahnya rasa tanggungjawab, stres dan bimbang – seiring dengan bertambahnya usia anak,” kata Dr Sakari menerusi The Guardian.
Bukan itu saja, berbanding lelaki, masalah kekurangan tidur ini juga sebenarnya bermula lebih awal pada wanita iaitu ketika proses kehamilan.
Foto Kredit: shutterstock.com
Kualiti Tidur Kembali Pulih Bila Anak Mencecah Usia 6 Tahun
Kajian menunjukkan dalam 3 bulan pertama, ibu-ibu mengalami kekurangan tidur sebanyak 1 jam berbanding 15 minit yang dialami oleh kaum bapa.
Dalam 1.5 tahun pertama ini, kekurangan tidur adalah lebih signifikan bagi ibu yang menyusu badan berbanding mereka memberi anak susu botol.
First-time parents juga didapati mengalami kekurangan tidur yang lebih signifikan berbanding mereka yang lebih berpengalaman.

Bilangan Anak Tak Mempengaruhi Hasil Kajian
Wah, patutlah ibu asyik rasa letih je walaupun baby dah makin besar.  Ingatkan kita sorang je yang rasa macam ni. Rupanya kajian kata bila dah lepas umur 6 tahun dulu baru rasa lega. Hehe.
Apapun, diharapkan suami juga lebih prihatin dan menyumbangkan usaha untuk membantu isteri menguruskan kerja-kerja di rumah. Biasalah, isteri ni kalau letih pun biasanya dia tak cakap. Tapi kalau dah sampai satu tahap, ia boleh membahayakan hingga menimbulkan depresi.
Namun berita baiknya, penelitian mendapati bahawa bilangan anak tidak memberi banyak perbezaan kepada kualiti tidur mereka – sama ada ibu mempunyai 1 orang atau 3 orang anak bawah 6 tahun, kebanyakan ibu tetap mempunyai kuantiti tidur yang hampir sama.
Hmmm…. Macam tu pulak ye. Jadi, mungkin boleh rancang anak setiap 2 tahun kot?


Patutlah Asyik Rasa Sedih Sepanjang Masa, Ini 5 Tips Merawat Kemurungan Dengan Segera!

Kemurungan adalah gangguan perasaan seseorang yang menyebabkan seseorang itu merasa sedih yang berpanjangan, keletihan dan ketiadaan tenaga, cepat marah serta hilang minat dalam aktiviti harian. Penyakit ini boleh dihidapi oleh sesiapa sahaja tanpa mengira umur, jantina atau bangsa. Kemurungan ini boleh berlarutan sehingga berbulan-bulan atau bertahun-tahun. Jadi jangan biarkan kemurungan menguasai diri dan rawat kemurungan anda dengan segera.
Baca juga: Cendawan Boleh Jadi Pengganti MSG, Masak 10 Jenis Cendawan Ini Untuk Anak

5 TIPS MERAWAT KEMURUNGAN

Berikut merupakan tips merawat kemurungan wanita:
1. Latih minda untuk melupakan kenangan yang pahit

Setiap manusia mempunyai kenangan pahit yang tersendiri. Tetapi jangan biarkan ia terus menghantui diri kerana mempunyai pelbagai kesan buruk. Oleh itu, cuba latih diri untuk melupakan semua kenangan pahit tersebut secara berperingkat dan cuba cari cara untuk mengalihkan perhatian anda daripada terus memikirkannya.
2. Jangan mempunyai perasaan risau yang keterlaluan

Mempunyai perasaan risau adalah wajar tetapi jika ia keterlaluan maka akan ada dua kesan iaitu pertama akan menarik musibah dan masalah yang kedua kesan kepada kesihatan mental dan fizikal.
Perasaan risau akan membuatkan anda senang untuk sedih, takut dan kecewa. Jika anda mudah mempunyai perasaan ini, maka belajar untuk menenangkan diri dan mengawal emosi bagi mengurangkan perasaan risau yang keterlaluan.
3. Senyum dan ketawa

Kadang-kadang orang yang suka ketawa atau membuatkan orang lain ketawa ini adalah salah satu cara mereka hilangkan perasaan negatif daripada diri mereka. Selain itu, dia juga dapat menggembirakan hari-hari orang lain agar dapat membuatkan orang lain rasa bahagia sekaligus boleh membuatkan anda ketawa secara semulajadi. Untuk mengetahui, ketawa ini boleh menghilangkan rasa kecewa dan sedih dalam diri.
4. Sentiasa bersyukur

Sifat syukur berada pada tahap tertinggi kerana tidak ramai yang mampu mencapai tahap syukur di atas semua anugerah diterima di dunia ini. Kelebihan orang yang bersyukur dan sentiasa menghargai pemberian oleh Yang Mahu Kuasa termasuk nikmat usia, kesihatan, harta benda, anak serta keluarga akan merasa kebahagiaan hidup.
Begitu juga apabila diuji dengan kemiskinan, penyakit, masalah dan pelbagai rintangan lain, hati tetap sabar serta bersyukur kerana yakin setiap sesuatu itu ada hikmahnya.
5. Menjadi seorang pemaaf

Menjadi seseorang yang pemaaf memang bukan sesuatu hal yang mudah untuk dilakukan kerana seorang pemaaf harus lah memiliki hati yang besar. Selain itu, menjadi seorang pemaaf dapat memberikan ketenangan yang luar biasa dalam hidup serta kebahagiaan.
Sumber: TeensHealth


Patutlah Berat Tak Turun, Rupanya Ini 7 Tanda Usus Anda Tidak Sihat

Banyak kajian dalam dua dekad yang lalu telah menunjukkan keberkaitan antara kesihatan usus dengan sistem imun, mood, kesihatan mental, penyakit autoimun, gangguan endokrin, keadaan kulit dan kanser.
Banyak aspek kehidupan moden seperti stres, tidak cukup tidur, makan makanan yang diproses dan tinggi gula semuanya boleh merosakkan mikrobiom usus kita. Oleh yang demikian, bagaimana nak tahu yang usus kita tidak sihat? Seorang pengguna TikTok @muhainiidris_coach telah berkongsi tanda-tanda yang usus anda tidak sihat.

Baca juga: Cara Mudah Nak Tingkatkan “Happy Hormone” Supaya Tak Selalu Stres
7 TANDA BAHAWA USUS ANDA TIDAK SIHAT
Terdapat beberapa tanda yang usus yang tidak sihat kerana badan kita sendiri yang menunjukkannya. Berikut adalah tujuh tanda yang paling biasa:

1. Senang naik berat badan

Bertambah atau menurunkan berat badan tanpa membuat perubahan pada diet atau tabiat pada senaman anda mungkin menunjukkan tanda usus yang tidak sihat.
2. Susah nak turunkan berat badanUsus yang tidak seimbang boleh menjejaskan keupayaan tubuh anda untuk menyerap nutrien, mengawal gula darah dan menyimpan lemak. Jadi apabila nak turunkan berat badan, agak susah.
3. Kulit kusam dan berjerawatKeadaan kulit seperti kusam dan berjerawat amat berkait rapat dengan usus yang rosak. Keradangan dalam usus yang disebabkan oleh diet yang tidak betul atau alahan makanan boleh menyebabkan peningkatan “kebocoran” protein tertentu keluar ke dalam badan, yang seterusnya boleh merengsakan kulit.
4. Cepat letih dan lesu
Usus yang tidak sihat boleh menyumbang kepada gangguan tidur seperti insomnia atau kurang tidur, dan seterusnya menyebabkan keletihan dan badan terasa lesu. Majoriti serotonin badan, hormon yang mempengaruhi mood dan tidur, dihasilkan dalam usus. Jadi kerosakan usus boleh menjejaskan keupayaan anda untuk tidur dengan baik.
5. Masalah pencernaan
Gangguan perut seperti gas, kembung perut, sembelit, cirit-birit, dan pedih ulu hati semuanya boleh menjadi tanda usus yang tidak sihat. Usus yang seimbang akan ada masalah kesukaran memproses makanan dan menghapuskan sisa
6. Senang hilang fokus
Hilang fokus juga merupakan menjadi salah satu tanda usus tidak sihat. Hal ini dikatakan demikian kerana hormon merupakan zat kimia yang dihasilkan oleh sel endokrin di mana tempat terjadinya serapan hormon ini adalah di usus.
Setelah diproduksi, hormon akan memasuki aliran darah dan dikirimkan ke sel yang memerlukannya.
7. Mulut dan badan berbauPaling tak best apabila mulut dan badan berbau. Mungkin kita pelik kenapa ada sesetengah orang badannya sangat berbau walaupun tidak berpeluh. Rupa-rupanya ini adalah satu tanda yang usus kita tidak sihat
Akan tetapi, untuk mengetahui jika usus anda benar tidak sihat, pergilah mendapatkan nasihat profesional seperti doktor. Ini hanya tanda-tanda sahaja tau!
Video penuh:

 @muhainiidris_coach
#shouldbeme 7 TANDA USUS KOTOR #ususkotor #beratsusahturun #coachmuhainiidris #coachturunberat #coachkurusonline
 ♬ original sound – Coach Muhaini Mohamed Idris – Coach Muhaini Mohamed Idris

Sumber: TikTok @muhainiidris_coach, Healthline


Patutlah Cepat Nampak Tua, Rupanya Ini 5 Risiko Selalu Tidur Lambat…

Pada zaman sekarang, memang menjadi kebiasaan apabila ramai daripada kita yang tidur lewat. Mana tidaknya, pelbagai urusan di dunia yang perlu diselesaikan. Ada juga yang menghabiskan masa mereka di telefon pintar dan scroll media sosial.
Walaupun ada yang tidur awal tapi rata-ratanya waktu paling awal tidur sekarang ini pun adalah pada pukul 10 malam. Oleh yang demikian, seorang ahli farmasi telah berkongsi di halaman TikToknya @everlifefarmasi berkenaan dengan risiko tidur lambat.

Baca juga: Rupanya Ada 2 Cara Kurangkan Stretch Mark, Tak Payah Pening-Pening Dah
5 RISIKO TIDUR LAMBAT

Tidur yang nyenyak dan sempurna sangat penting. Jika kita kurang tidur, racun dalam tubuh kita akan terkumpul dan ini akan mempengaruhi tahap kesihatan serta emosi kita.

Orang dewasa sememangnya digalakkan untuk tidur sekurang-kurangnya 6 hingga ke 8 jam sehari. Tidur merupakan lumrah bagi setiap manusia. Ianya sangat penting kerana membantu memastikan kesihatan fizikal dan mental yang baik.
Tidur yang tidak mencukupi akan mengakibatkan badan terasa penat sekaligus memberi impak negatif terhadap aktiviti harian anda. Mental yang penat mampu menyebabkan tindak balas minda anda menjadi kurang tangkas manakala tubuh badan yang letih akan memberi impak negatif terhadap sistem imunisasi badan.
Oleh itu, anda tidak seharusnya memandang remeh terhadap tidur demi menghindarkan kesan-kesan buruk kepada badan serta memastikan hari-hari anda lebih bertenaga. Antara kesan buruk jika tidak cukup tidur adalah:
1. Berisiko untuk mendapat Alzheimer (nyanyuk)

2. Ketinggian terbantut.

3. Menghadapi masalah kulit.

4. Berpotensi naik berat badan.

5. Proses penuaan lebih cepat.

Oleh itu, tidurlah pada kadar yang sepatutnya iaitu sekitar 8 jam sehari. Jangan sesekali anggap bahawa waktu tidur anda adalah normal mengikut individu. Paling penting, kita perlu biasakan yang betul dan jangan betulkan yang biasa!
Video penuh:

 @everlifefarmasi
SUKA TIDUR LAMBAT? #farmasi #farmasieverlife #tidur #lambat #tidurlambat #bahaya #dangerous #kesihatan #tubuhbadan #naksihat #mata #lemah #nyanyuk #beratbadanaik #beratbadan #tinggi #ingatan #berusia #tua #kulitmuka #jombelajar #learnontiktok #TikTokGuru #healthytips #weightloss #brunei #malaysia #indonesia #foryoupage #fyp
 ♬ original sound – XVX – XVX

Sumber: TikTok @everlifefarmasi


Patutlah Doraemon Suka, Sedap & Mudah Rupanya Buat Dorayaki Ni!

Sedapnya tengok Doraemon makan dorayaki kan? Dorayaki ini merupakan antara juadah pemanis mulut atau kuih yang popular di Jepun. Ia boleh didapati secara meluas di sana namun di Malaysia agak susah sikit untuk dapatkan kuih yang sedap ini. Oleh itu, apa kata kita buat sendiri di rumah dan boleh dijadikan sebagai hidangan minum petang atau sarapan pagi anak sebelum ke sekolah. Mudah je!
“Dorayaki gebus gebas”
Bahan A
1 cawan tepung gandum

1 sudu teh baking powder
1/4 sudu teh soda bikarbonat

1/4 cawan gula

1/2 sudu teh garam

Bahan B
1 cawan susu segar
1/4 cawan minyak masak
2 biji telur
Inti
Peanut butter coklat
Jagung krim+gula

Cara-cara
1. Satukan bahan A dan ketepikan
2.Blend bahan B hingga kembang

3.Satukan bahan A…
4.Panaskan kuali non stick

5.Sendukkan bahan tadi
6.Angkat dan letakkan inti mengikut citarasa masing-masing
7.Kepitkan

8.Siap dihidang
*Selamat mencuba  buat dorayaki doraemon!

Sumber : Khairunnisak Radzi


Patutlah Kerja Tak Pernah Melekat, Ini 8 Perkara Ketika Temuduga Kerja Anda Jangan Buat!

Dipanggil temuduga kerja merata tempat, berpuluh-puluh interview anda hadir tetapi tak ada satu pun yang lekat. Mesti frust time ni. Dengan perkara sebegitu terjadi, pasti ia membuatkan anda overthinking. Terus sangat ke aku? Kenapa aku tak layak? Bermacam soalan yang anda akan soal pada diri sendiri.
Tetapi selain itu, anda juga mungkin perlu semak balik diri anda sendiri kerana ianya kemungkinan kesalahan itu datang daripada diri sendiri. Bagi salah seorang pengguna Facebook, Khairil Zainudin, dia memuat naik pesanan dan tips ringkas buat semua yang bakal menghadiri interview kerja.

8 Tips Jangan Buat Ketika Menghadiri Sesi Interview
Kali ni aku nak share tips DO NOT atau DONT Selalu org share DO and DONT. Aku share DONT je cukup lah.
1. JANGAN DATANG ON TIME

Haa !! benda ni candidate selalu orang buat. Bagi aku kalau nak pergi interview datang la awal. Let say interview jam 10 pagi, target jam 830 pagi dah sampai. Lepas breakfast datang lah sebab dia lepak kat parking 30 minit, lepak kat loby 30 minit, isi borang 15 minit, baca doa 10 minit, tu belum consider jam pagi lagi. Time tu boleh tengok staff dia perangai macam mana, datang lambat datang awal, bos dia macam mana, pakai tie atau tak pakai tie.

Tengok happy tak enviroment company tu, ada masa baca-baca lah Company Policy dekat dinding syarikat. Vision and Mission syarikat,
Tengok siapa sign. Tengok gambar-gambar syarikat. So anda akan ada lebih idea pasal syarikat tu. Kalau datang on time nanti terkial-kial nak isi borang.
Nak refer resume untuk pastikan sama isi dengan borang. Ada je waktu-waktu aku isi borang tak sama dengan resume, kantoi pula dengan interviewer. Tengok la bos-bos syarikat tu oldboys mana-mana ke persatuan or NGO apa. Lagi senang nak cari persamaan dengan syarikat lepas tu.
2. JANGAN BUAT MUKA STONED

Ni aku paling benci tengok. Budak-budak pagi-pagi datang interview buat muka stoned. Aku tahu la korang tengah stress time ni fikir banyak benda dalam kepala. Tapi please put your game face on. Senyum and greet everybody in the hall way,tapi jangan lah buat gaya Mr Bean macam terencat akal.
Greet mcm you are part of the company dah. So kalau macam tu korang akan rasa the vibe of the company in you. So smooth sikit bila interview. Be polite to the receptionist. Receptionist ni first barrier kepada interviewer. Macam aku waktu sampai aku akan greet receptionist dulu (walaupon aku dah kenal orang dalam).
Tanya berapa ramai candidate, bos dah masuk ke belum, tanya how is her day today?. Sebab receptionist ni memang akan banyak bocorkan rahsia interview.
3. JANGAN JADI MR SMARTY PANTS

Interview ni bukan mcm pergi exam. Percaya atau tidak interviewer akan access orang melalui attitude. Ini selalu terjadi bila
anda apply untuk technical position. Jangan ingat soalan V=IR je akan keluar. Bila anda kerja ni mostly anda akan deal dengan orang. Bila anda tau, explain je sehabis baik.
Bila tak tahu always cakap ” Not within my best knowledge …… and i will look into it lepas ni”. Be humble and respectful.
Abah selalu ckp bila tak tahu jangan terus cakap tak tahu. Always goreng sikit…tapi jangan sampai hangus..Benda ni ada fine line. Macam mana pun pratice make perfect.
Ada syarikat sediakan exam 20 muka surat sebelum start interview. Aku pernah jawab soalan teknikal tu last-last waktu interview dia cakap tak pakai pon soalan tu. Diorang just nak gauge kita handle masalah macam mana and condition kita lepas jawab soalan serabut mcm tu. Tapi aku rasa aku ACE the exam tu (sebab diorang pon tak check hahaha) Job ni memang aku dapat. Best company tu.
4. JANGAN OVER CONFIDENT

Jangan terlalu overconfident sebab last-last overconfident ni yang akan membunuh anda hujung-hujung. Mungkin dah lepas semua text, sekali time interview jadi overconfident dan boleh hilang jawatan yang anda minta tu.
5. JANGAN KUTUK COMPANY LAMA

Selalu terlepas pandang pasal ni. Company lama tak bagi increment, boss company lama tak bagus, bonus tak dapat, staff tak bagus. Reflect balik yourself what did you enjoy the most pasal company lama. Cerita je kebaikan kebaikan company lama.
Cakap je nak cari pengalaman baru nak cari kawan baru, walaupun hakikat dia nak increment gaji. FYI, setiap kali lompat syarikat anda boleh demand 30% to 50% salary increment tapi janganlah sampai over market price.
6. JANGAN LUPA FOLLOW UP

Cara nak follow up ni banyak cara. Hantar thank you note, hantar ucapan raya (kalau dekat dekat dgn festive season). Kalau tak dapat job tu pon atleast anda dapat grow circle kenalan anda. Seronok bila anda kenal ramai orang. Let say kalau ada next oppoturnity diorang akan inform kita dulu.
7. JANGAN LUPA AMBIL TAHU PASAL PERKS SYARIKAT

Kadang-kadang kita lupa waktu negotiations kita negotiate gaji je. Jangan lupa ambil tahu pasal perks dan benefit. Macam annual leave, yearly increment, bonus syarikat, medical and dental allowance, replacement leave. Soalan ni selalu wakil HR akan jawab. Perks syarikat ni walaupon nampak kecik tapi main peranan besar dalam pengendalian syarikat. Paling best aku dengar ialah syarikat menghantar staf pergi umrah dan buat caruman haji.
Satu lagi company event. Ada syarikat every month ajak pergi main bowling, PS4 dekat pantry, tournament pingpong lepas kerja. Bukan setakat lepak mamak atau teh tarik session lepas kerja je. Time ni la nak balas dendam secara baik dengan bos anda waktu main bowling, fifa ps4 or tournament pingpong. Tapi kalau kene tapau dengan bos tahan je la telinga semusim.
8. JANGAN SELL SHORT OF YOURSELF

Yang ini last sekali kena main poker face sikit. HR akan adjust or lower down you punya demand. Jangan bagi discount banyak sangat bab gaji. Kalau discount banyak sangat nanti kerja pon tak happy. VALUE AND LOVE yourself.
Aku rasa ni jelah tips-tips yang aku rasa dapat memberi manfaat kepada calon- calon perkerja di luar sana. Aku pon masih belajar. Dulu aku belajar nak pergi interview sekarang aku belajar nak cari orang untuk di interview. Paling penting dekat sini be your ownself waktu interview tu. Kalau dapat job tu….be ready to work hard and work smart- bukan kerja macam lembu.
Sumber : Khairil Zainudin


Patutlah Lirik Lagu Yang Sama Selalu Bermain Di Fikiran Non-Stop, Rupanya Ini Sebabnya…

“Dengarkanlah. Di sepanjang malam, aku berdoa~”
Anda biasa tak dengar lirik lagu yang sama berulang-kali bermain di fikiran? Kadang-kala buat kita letih pula mendengarnya. Lirik lagu di atas hanya sebagai contoh saja, yang memang sekarang ini sedang popular sentiasa saja keluar di laman-laman sosial terutamanya laman Tiktok.

Situasi ini dinamakan ‘earworms’. Kalau nak tahu lebih lanjut dan hilangkan juga rasa terganggu ini, jom cuba beberapa tips daripada Public Health Malaysia.
Baca juga: Doktor Kongsi 7 Tips Elak Keracunan Makanan, Jangan ‘Main’ Telan Je!

PATUTLAH LIRIK LAGU YANG SAMA SELALU BERMAIN DI FIKIRAN NON-STOP, RUPANYA INI SEBABNYA…

Adakah lirik lagu… “Dengarkan lah…” masih berputar di minda tanpa henti? Ia adalah situasi yang dinamakan Earworms.
“Earworms” ialah lagu yang tidak diingini yang berulang di kepala anda. Majoriti individu, mereka tidak mempunyai sebarang masalah, tetapi sepertiga rasa TERGANGGU atau apabila lagu-lagu ini berulang-ulang di otak sehingga mengganggu ketenteraman.
CIRI-CIRI LAGU EARWORMS
Gambar hiasan – Works2BeWell
Ahli psikologi muzik mendapati lagu-lagu ini lebih pantas dan mempunyai ciri melodi yang ringkas dan panjangnya hanya 15 hingga 30 saat. Muzik bagi ear worm juga mempunyai beberapa selang unik antara nota yang menjadikan lagu menonjol.
TIPS UNTUK MENGHENTIKAN EARWORMS
Gambar hiasan – MappingIgnorance
1. DENGARKAN KESELURUHAN LAGU
Menikmati keseluruhan lagu dapat menghilangkan sesetengah rangkap lagu “terperangkap pada gelung” di kepala anda.
2. TAMBAH VARIASI LAGU DALAM FIKIRAN
Fikirkan atau dengar lagu lain yanb lebih anda sukai, atau fikirkan lagu kebangsaan. Berzikir juga mampu membantu.
3. ABAIKAN
Cuba untuk tidak memikirkannya dan biarkan ia lengap secara semula jadi dengan sendirinya.
4. GULA-GULA GETAH
Apabila mengunyah gula-gula getah sejurus selepas mendengar lagu yang sangat menarik, mereka kurang berkemungkinan diganggu oleh Ear Worm.
5. SIBUKKAN DIRI
ADAKAH IA BAHAYA?
Gambar hiasan – IrishExaminer
Kadangkala ia berlaku dengan gangguan obsesif-kompulsif, sindrom psikotik, sakit kepala migrain, sawan atau keadaan yang dikenali sebagai palinacousis — apabila anda terus mendengar bunyi lama selepas ia hilang.
Dalam kebanyakan kes, cacing telinga adalah NEUTRAL , tidak serius, malah mungkin sebahagian daripada proses kreatif otak anda. Cacing telinga yang berterusan (bertahan lebih daripada 24 jam) mungkin disebabkan oleh pelbagai penyakit yang lebih serius.
Dapatkan pemeriksaan dan rawatan jika ka berterusan.
Sumber: Twitter Public Health Malaysia


Patutlah Otak Lembab, Rupa-Rupanya Dinding Berkulat Puncanya…

Jika anda perasan di dinding rumah anda, pasti akan ada kawasan dinding yang kelihatan seperti bertompok dan berkulat bukan? Walaupun nampak seperti tiada apa-apa namun, dinding berkulat ini adalah pengundang kepada beberapa masalah kesihatan yang anda tidak sedar! Rupa-rupanya, dinding berkulat di dalam rumah ini adalah punca utama toksin.
Baca juga: Patutlah Selalu Batuk & Selesema, Rupanya Tompok Hitam Di Dinding Rumah Ini Puncanya!

Baca juga: Guna 3 Bahan Ini Atasi Masalah Tahi Cicak Tepi Tingkap, Menjadi!
BAHAYA KULAT DI DINDING, UNDANG KESAN BURUK PADA OTAK!
Kulat kat dinding ni bahaya. Bau pun bertukar kalau ada kulat di dinding. Ramai tak tahu kulat kat dinding rumah adalah toksid. Kulat macam ni bagi kesan buruk pada otak.

Tak boleh biarkan. Kena bersihkan dinding dari kulat. Kalau cuci dengan air dan sental sikit, tak kekal lama. Kulat akan naik semula. Kulat ni keluarkan gas toksid dan spora ke udara. Ia akan masuk ke tubuh melalui kulit dan udara. Bila masuk ia ganggu banyak organ terutama otak kita. Kulat atau mold ni boleh sebabkan:
1. Gangguan psikologi
2. Keletihan
3. Perubahan pada sentuhan dan sensasi rasa
4. Otot jadi lemah
5. Vertigo

6. Masalah pada koordinasi
7. Fikiran jadi lembab
8. Masalah bernafas
9. Isu pencernaan
Untuk hapuskan kulat dari dinding ada caranya. Apa kata guna salah satu cara natural ni:
1. Gunakan cuka. Masukkan cuka ke dalam bekas botol spray. Tak perlu tambah air. Cuka hanya ada 20% acetic acid. Kalau lebih nanti kurang acetic acid.

Spray kawasan kulat. Biarkan 1 jam. Lepas sejam boleh lap kawasan kulat dengan kain.
2. Guna Baking Soda. Masukkan satu 1/3 sudu besar ke dalam botol spray. Goncang hingga larut. Spray kawasan yang terkena kulat. Lap kawasan itu dengan kain bersih. Bilas tempat sama dengan air bersih.

Kemudian spray sekali lagi dengan air Baking Soda. Biarkan kering.
3. Air Lemon. Gunakan 3-5 lemon. Perah dan keluarkan jus lemon. Tanpa perlu tambah air spray kawasan yang terkena kulat.

Lap kawasan itu dengan kain yang dibasahkan. Boleh diulang sekiranya masih ada kesan kulat. Tidak perlu dibilas dengan air.
Mudah bukan. Jaga diri. Jaga otak. Cari yang alami atau natural.
Sumber: Dr. Rizal Abu Bakar


Patutlah Ramai Nak Jual Coway….

Sejujurnya tidak pernah terlintas di fikiran kami untuk menjejakkan kaki ke bandar pelancongan mewah yang pesat membangun, Dubai. Apatah lagi segala kos perjalanan dan penginapan selama 5 hari di sana ditanggung sepenuhnya oleh Coway Malaysia. Terima kasih Coway!
Bagaikan bulan jatuh ke riba, kami tidak mengambil masa yang lama untuk menerima pelawaan Coway tempoh hari. Sebaik meneliti senarai aktiviti dan tempat yang bakal dilawati di sana, hati kecil kami lantas berbisik “trip ini confirm best gila!”. Mana tidaknya, kami semua bakal menaiki roller coaster terpantas di dunia, menikmati keindahan Dubai dari menara tinjau Burj Khalifa, tea-time di hotel tujuh bintang mewah dunia dan banyak lagi.

Antara HP dan pihak pengurusan yang mengikuti Coway Incentive Trip 2018
Trip ke Dubai kali ini menghimpunkan lebih 100 orang salesperson atau lebih dikenali sebagai Health Planner (HP) dan pihak pengurusan Coway dari seluruh Malaysia yang berjaya mempamerkan prestasi cemerlang, mencapai sasaran jualan yang ditetapkan oleh syarikat. Sebagai tanda penghargaan, mereka semua dibawa bercuti ke Dubai tanpa mengeluarkan satu sen pun. Ya, semuanya ditanggung oleh Coway!

Travel Free, Eat Free, Play Free

Penerbangan dari Kuala Lumpur International Airport (KLIA) ke Dubai International Airport (DXB) menaiki kapal terbang Emirates Airline mengambil masa lebih kurang 8 jam. Setibanya di sana, kami semua dibawa ke hotel penginapan, The St.Regis yang terletak di pinggir bandar Dubai. Masa yang diberikan untuk mendaftar masuk cuma 30 minit sahaja kerana ada kejutan istimewa yang menanti kami di luar.
HP posing sakan depan limousine
Ya, ini memang benar-benar terkejut! Mana tidaknya, terdapat lebih kurang 5-6 buah kereta mewah limousine sedang menunggu kami di luar hotel. Selesai mengambil gambar bersama kereta mewah ini, kami semua dibawa mengelilingi bandar Dubai selama lebih kurang satu jam menaiki limosin yang boleh memuatkan lebih kurang 20 orang dalam sebuah kereta.
Dhow cruise dan buffet dinner
Menjelang malam, kami menikmati makan malam di atas kapal menyelusuri sungai di Dubai Marina. Seterusnya kami semua dibawa menuju ke perkarangan Dubai Mall untuk menyaksikan persembahan pancuran air (Dubai Fountain) dengan cahaya pelbagai warna mengikut rentak musik. Uniknya, pancuran air ini hanya pada waktu tertentu sahaja setiap hari. Kalau terlepas, memang kena tunggu keesokannya pula!
Nak tercabut jantung
Hari kedua, seawal 11 pagi kami telah tiba di Ferrari World yang terletak di Abu Dhabi. Perjalanan dari Dubai mengambil masa lebih kurang 2 jam. Hujan renyai pada pagi itu sedikit sebanyak menggusarkan perasaan kerana berkemungkinan Formula Rossa, roller coaster terpantas dunia yang merupakan tarikan utama di situ tidak dapat beroperasi. Syukur cuaca kembali cerah menjelang tengah hari dan kami sempat merasai pengalaman menaiki roller coaster dengan kelajuan 240km/h.
Dihadapan pintu masuk Ferrari World
Kegembiraan jelas terpancar di setiap wajah mereka yang mengikuti trip ini. Masing-masing mengakui trip ke Dubai kali ini antara trip paling mengujakan sepanjang mereka berkhidmat bersama Coway. Sebelum ini mereka pernah ke Afrika Selatan, Italy, Korea, Hong Kong dan banyak lagi. Pendek kata, memang berjalan sakan lah budak-budak Coway ini.
Pada sebelah petang, kami dibawa ke Emirates Palace untuk menikmati sepotong gold cake dan secawan gold coffee. Rasa macam orang kaya pula makan emas! Jangan salah sangka, emas yang dimaksudkan ialah gold flakes yang sememangnya boleh dimakan. Khabarnya untuk tea-time ini, harga untuk seorang ialah AED300 bersamaan dengan RM319.
Tea time di Emirates Palace
Alang-alang sudah berada di Abu Dhabi, tidak lengkap rasanya jika tidak berkunjung ke masjid ketiga terbesar di dunia, Masjid Agung Sheikh Zayed yang dibuka sepenuhnya pada 2007. Tatkala tiba, azan isyak berkumandang dan kesempatan ini digunakan kami untuk menunaikan solat sebelum bergerak pulang ke Dubai. Pelawat atau pelancong dibenarkan memasuki ke perkarangan masjid ini namun perlu melalui pemeriksaan yang ketat bagi mengelakkan sebarang perkara yang tidak diingini berlaku.
Masjid Sheikh Zayed pada waktu malam
Pasir halus dan menaiki unta
‘Dune bashing’ adalah aktiviti wajib dilakukan jika anda semua ke Dubai. Kami dibawa menaiki kenderaan pacuan empat roda (4WD) selama lebih kurang satu jam meneroka Desert Safari. Bagai menaiki roller coaster! Naik turun bukit padang pasir yang curam sehingga ada antara peserta trip yang hampir muntah.
Pengalaman naik unta
Kami singgah di sebuah kem di tengah padang pasir bagi menikmati majlis makan malam Coway sambil dihiburkan dengan persembahan tarian Tanura. Pada majlis tersebut, pihak pengurusan Coway, Mr. Martin Lee Won Mo merangkap Chief Operating Officer dan Mr. Kenny Yew Kooi Kee, General Manager menyerahkan cenderamata kepada media yang mengikuti trip ini. Lebih manis, mereka yang lahir pada bulan Mac turut disambut hari jadi mereka dalam suasana yang meriah.
Di Spice Souk
Sebelum ke padang pasir, pada sebelah pagi kami telah dibawa ke Dubai Spice Souk dan Dubai Gold Souk. Memang rambang mata! Di sini, pengunjung boleh mendapatkan barangan cenderamata, tekstil, rempah ratus, dan juga barangan kemas. Peluang ini digunakan oleh peserta trip untuk membeli barangan cenderamata buat keluarga dan rakan taulan yang berada di Malaysia.
Jika mahu mendapatkan Abaya dengan harga yang sangat murah, boleh singgah di Naif Souk. Jangan lupa untuk tawar menawar. Kami juga dibawa makan tengah hari di Burj Al Arab, hotel tujuh bintang mewah dunia.
Lif terlaju di dunia
Menikmati pemandangan Dubai dari menara tinjau
Hari kelima merupakan hari terakhir kami berada di Dubai. Walaupun perasaan sedih mula menyelubungi diri tatkala mendaftar keluar dari hotel penginapan namun menyedari kami akan naik ke Burj Khalifa, masing-masing kembali bersemangat! Burj Khalifa merupakan bangunan tertinggi dunia dengan ketinggian 828 meter. Kami berpeluang menikmati keindahan Dubai dari menara tinjau di tingkat 124 dan 125.
Masa yang diambil untuk naik dari tingkat 1 hingga ke tingkat 124 hanya satu minit! Selain menikmati pemandangan bandar Dubai, anda juga boleh membeli barangan cenderamata eksklusif yang dijual di sini.
Antara replika menarik di Miracle Garden
Aktiviti terakhir kami di Dubai sebelum bergerak ke lapangan terbang ialah menyaksikan keindahan taman bunga segar terbesar dunia, Miracle garden yang terletak di Dubailand. Jika anda gemarkan bunga-bungaan, ini tempat yang wajib dikunjungi! Terdapat lebih 70 jenis bunga yang ditanam dan dijaga dengan rapi di sini. Lebih menarik pelbagai replika dibina menggunakan bunga-bungaan antaranya pesawat Airbus Emirates A380.

Bukan mudah tapi tak mustahil
Ternyata Dubai merupakan sebuah bandar mewah setanding negara barat. Berada di negara ini sesekali membuatkan kami keliru sama ada berada di negara Arab atau pun Amerika, dipenuhi dengan bangunan pencakar langit yang moden. Bukan mudah untuk melakukan semua ini namun ianya tidak mustahil.
Burj Khalifa jadi saksi kejayaan mereka
Sepanjang lima hari di Dubai, kami sempat berkenalan dengan beberapa orang peserta trip yang turut teruja dan sama sekali tidak percaya dengan pencapaian mereka sehingga berjaya menjejakkan kaki ke Dubai. Lebih membanggakan, ada antara mereka yang baru 6 bulan menyertai Coway namun sudah berjaya melayakkan diri menyertai trip kali ini.
Tambah mereka, jika dahulu pekerjaan yang dilakukan hanya ‘cukup makan’ untuk meneruskan kehidupan namun semuanya berubah setelah menyertai Coway. Beberapa kali kami cuba mengorek rahsia dengan bertanya berapa pendapatan bulanan yang mereka perolehi? Hampir semua dari mereka memberikan jawapan sama, “Alhamdulillah 5 angka bang”.
Berdasarkan prestasi semasa yang cukup memberangsangkan, tidak mustahil lah jika Coway mampu mencapai sasaran satu juta pelanggan menjelang penghujung 2018. Ya, bukan senang tapi segalanya tidak mustahil!


“Patutlah Sedap Tomyam”- Rupanya Masak Terguna Minyak ‘Sembahyang’ Housemate!

Insiden tersalah guna bahan dalam masakan merupakan perkara biasa khususnya yang baru belajar memasak. Insiden sebegini juga sering terjadi apabila anda tinggal di rumah sewa bersama rakan-rakan dan kadang-kadang terguna barang masakan mereka. Begitu juga dengan perkongsian lucu di laman Tiktok ini apabila wanita ini terguna minyak sembahyang rakan serumah yang dikira minyak masak untuk masak tomyam!
Baca juga: [VIDEO] Cara Senaman Keluarkan Angin Perut Anak, Kentut & Berak ‘Selambak’!

‘Patutlah sedap tomyam dia semalam’

Berdasarkan sebuah perkongsian mencuit hati seorang wanita apabila rakannya terguna minyak sembahyang milik rakan serumah untuk menyediakan juadah makan malam baru-baru ini.

Berdasarkan sebuah perkongsian video berdurasi 16 saat yang dikongsikan oleh @youcancallme.nell di laman aplikasi TikTok, wanita berkenaan memuat naik video perbualan bersama rakannya yang menggunakan minyak tersebut untuk memasak tomyam.

https://media.siraplimau.com/2021/11/Snaptik_7030409932327439643_random-users.mp4
Ketika kejadian, dia terkejut apabila botol itu bertulis minyak sembahyang dan rakannya turut mengatakan minyak itu juga digunakan untuk membuat nasi lemak serta hidangan lain. Lebih menghiburkan, wanita itu berseloroh mengatakan patutlah rasa tomyam dinikmati mereka terlebih sedap, rupanya tersalah guna minyak masak.
“JANGAN RISAU, TU MINYAK BEKU”
Susulan perkongsian itu, rata-rata pengguna media sosial menjelaskan tiada masalah jika termakan minyak tersebut kerana tiada campuran lain dan sememangnya ia digunakan untuk sembahyang. Minyak tersebut kelihatan begitu hanya kerana ia merupakan minyak beku sahaja.

Sehingga kini, perkongsian tersebut telah meraih lebih dua juta tontonan dan 186,600 tanda suka di media sosial akaun miliknya.
Sumber: Tiktok @youcancallme.nell


Patutlah Selalu Haus, Rupanya Ada Risiko Makan Pedas Ketika Sahur Dan Berbuka

Di bulan Ramadhan, amalan bersahur adalah sunat untuk dilakukan. Bersahur perlu dilakukan sebelum imsak atau tiba waktu subuh. Selalunya, ketika bersahur, kebanyakan orang hanya memanaskan balik lauk pauk yang disimpan lebihan dari menu berbuka sebelumnya. Tetapi ada juga yang rajin dan bangun lebih awal untuk memasak menu untuk bersahur.
Walaubagaimanapun, anda perlulah berhati-hati ketika memilih makanan untuk bersahur dan berbuka. Ini kerana ada sesetengah makanan boleh memberi kesan kepada tubuh badan anda. Terutamanya bagi penggemar makanan pedas, bagi anda ia bukan sahaja dapat menambahlagi cita rasa makanan malah dapat membuatkan nafsu makan anda juga bertambah. Malahan menurut kajian kandungan capsaicin pada cili dapat meningkatkan tenaga yang dikeluarkan tubuh dan mampu mengurangkan berat badan.

Perlu Awasi Makanan Yang Di Ambil

Bagaimanapun, berdasarkan seorang ahli nutrisi, beliau menyarankan agar anda elakkan makanan pedas ketika bersahur atau berbuka kerana saluran pencernaan agak sensitif dengan makanan pedas. Perkara tersebut boleh timbulnya gangguan pencernaan. Beberapa gangguan kesihatan yang mungkin timbul sekiranya anda mengambil makanan pedas di bulan puasa, antaranya :

1. Cepat Rasa Haus

Selain makanan masin, makanan yang pedas juga dapat membuat anda merasa haus. Hal ini terjadi kerana rasa pedas pada lidah akan mendorong anda meminum lebih banyak air dan juga suhu badan anda boleh meningkat jika makan makanan pedas. Keadaan ini akan mengakibatkan anda cepat berpeluh dan air didalam badan anda akan berkurangan dan menyebabkan anda berasa haus.
2. Menyebabkan Sakit Perut

Makan makanan pedas ketika sahur dan berbuka puasa dapat menyebabkan sakit perut dan rasa panas didalam perut. Ini terjadi apabila menu makanan anda memang sangat pedas. Bagi yang sudah mengalami masalah pencernaan, ini akan membuatkan anda bertambah sakit dan pastinya akan membuatkan keadaan anda sangat lemah. Jika berlarutan kemungkinan anda perlu berbuka puasa untuk mengambil ubat.
3. Meningkatkan Risiko Gastrik

Gastrik adalah radang dibahagian dinding perut. Ianya berlaku disebakan oleh jangkitan bakteria tetapi ianya boleh terjadi juga disebabkan beberapa faktor termasuk sering makan pedas. Kandungan capsaicin boleh menyebabkan kerengsaan pada dinding perut lebih lagi jika perut kosong dan anda makan makanan yang pedas. Dinding perut boleh menipis akibat dari asid perut yang menyebabkan keradangan dan jika dibiar ianya boleh luka.
4. Kerap Buang Air Besar

Tabiat makan makanan pedas ketika bersahur dan berbuka juga berisiko menyebabkan anda membuang air besar secara kerap. Kandungan capsaicin yang berasal dari cili dapat mengiritasi usus kecil anda dan membuatkan perut anda berasa memulas. Capsaicin ini juga mengaktifkan reseptor pada tubuh sehingga menyebabkan makanan bergerak ke usus besar dengan cepat. Keadaan itu mengakibatkan anda akan kerap membuang air besar. Badan anda akan kehilangan cecair dengan lebih cepat dan ini mengakibatkan badan anda mengalami dehidrasi dengan cepat dan melemahkan badan anda.
Jadi jika anda tidak mahu perkara perkara ini berlaku kepada anda. Perlulah anda menjaga pemakanan anda serta tahu apa yang ada dalam kandungan makanan anda. Sentiasa sihat sepanjang Ramadhan juga membolehkan anda beribadat dengan senang dan tiada gangguan.
Sumber : Tempo.co


“Patutlah Selalu Sakit..”- Ini Simptom, Punca & Senaman Ringkas Untuk Anda Yang Selalu Sakit Lutut

Tidak menghairankan bahawa ramai di antara kita telah mengalami sakit lutut sendiri atau mendengar seseorang mengadu mengenainya. Lagipun, ia adalah aduan biasa yang memberi kesan kepada orang-orang dari semua peringkat umur, terutamanya orang tua. Sakit pada lutut berpunca pada struktur dibahagian lutut itu sendiri sama ada, ligament, tisu rawan, tulang, tendon atau otot disekelilingnya.
Baca juga: Anak-Anak Boleh Main ‘Tablet’ Tapi Ada Syarat Yang Ketat Perlu Dipatuhi…

SIMPTOM, PUNCA, LANGKAH DAN SENAMAN RINGKAS
Sakit lutut merupakan salah satu masalah yang sering kali kita dengar dalam kalangan masyarakat di Malaysia. Lazimnya keadaan ini akan berlaku kepada warga tua namun ianya mampu memberikan mimpi buruk kepada golongan 30 hingga 40-an jika tidak ditangani dengan segera.
Sakit lutut ini dikenali sebagai knee osteoarthritis (OA). Osteoarthritis boleh berlaku disebabkan lapisan tulang rawan (cartilage) yang berada pada permukaan tulang menjadi semakin nipis secara beransur- ansur dan mengakibatkan ruang antara sendi menjadi rapat lantas akan berlaku keradangan.

Apabila ruang sendi menjadi rapat, kewujudan penonjolan tulang tidak normal (osteophytes) di permukaan sendi akan mengakibatkan rasa sakit setiap kali pergeseran di antara permukaan sendi berlaku. Pengurangan penghasilan cecair pelincir didalam sendi juga akan berlaku kepada golongan berumur.
Kesakitan akan dapat dirasai pada sendi lutut apabila melakukan pergerakan. Jika kesakitan berlarutan, pergerakkan sendi akan mula kurang dan akan menghadkan aktiviti harian individu terbabit.
Antara simptom sakit lutut atau knee OA ialah:
1. Bengkak di kawasan lutut disebabkan keradangan dalam sendi.
2. Bunyi geseran yang kuat dan bunyi ‘click’ yang menyakitkan pada sendi lutut.

3. Kesakitan dan kekerasan pada sendi lutut yang berlaku di waktu pagi.
4. Kesakitan di sendi lutut sehingga menyebabkan pergerakkan terbatas dan tidak mencapai kualiti kehidupan seharian yang optimum.
Punca utama:
1. Umur – Pesakit yang mengalami masalah ini selalunya mereka yang berumur lewat 40 – 50 tahun dan ke atas.
2. Jantina – Wanita lebih berisiko mengalami masalah ini berbanding lelaki.

3. Sejarah kecederaan bersukan pada lutut – Golongan ini lebih berisiko untuk mendapat masalah osteoarthritis jika tidak mendapatkan rawatan yang terbaik.
4. Obesiti – Mereka yang mempunyai masalah berat badan berlebihan atau BMI tidak normal berisiko mendapat lutut osteoarthritis.
Antara langkah yang boleh dilakukan:
1. Tuam ais bagi mengurangkan bengkak dan sakit.
2. Dapatkan rehat secukupnya.
3. Kurangkan pergerakkan bagi mengelakkan keradangan di kawasan sendi lutut menjadi lebih teruk.

4. Bagi golongan berumur, disarankan untuk menggunakan alat bantuan seperti tongkat ketika berjalan.
5. Menurunkan berat badan bagi mengurangkan tekanan pada sendi lutut.
6. Melakukan senaman sendi yang sesuai. Rujuk gambar yang dikepilkan.

7. Ubat – ubatan dan pembedahan gantian sendi lutut jika keadaan semakin teruk.
8. Rawatan FISIOTERAPI, merangkumi rawatan modaliti bagi mengurangkan sakit dan mempercepatkan tempoh pemulihan. Selain itu senaman untuk menguatkan otot dan renggangan bagi mengelakkan otot menjadi ketat.
Antara senaman ringkas untuk osteoarthritis lutut:

1. Ini adalah senaman renggangan untuk otot betis.
2. Posisi anda hendaklah dalam keadaan duduk melunjur.
3. Gunakan tuala, sangkutkan pada tapak kaki dan pegang hujung tuala seperti dalam gambar.
4. Kemudian, tarik tuala sambil angkat sedikit kaki secara perlahan.
5. Tahan selama 15-30 saat (ikut kemampuan).
6. Lakukan senaman ini sebanyak 3 kali.

1. Ini adalah senaman renggangan untuk otot hamstring (belakang peha).
2. Lakukan dalam posisi baring.
3. Gunakan tuala, sangkutkan pada tapak kaki dan pegang hujung tuala seperti dalam gambar.
4. Gunakan tuala untuk mengangkat kaki anda ke arah dada, lutut dalam keadaan tegak atau sedikit bengkok.
5. Tahan selama 20-30 saat. Turunkan kaki secara perlahan.
6. Ulang sebanyak 2 kali.

1. Pastikan anda berada dalam keadaan bersedia seperti di dalam gambar.
2. Boleh dilakukan dalam posisi baring atau duduk melunjur.
3. Luruskan kaki dan keraskan otot peha, tahan selama 5 saat.
4. Kekalkan otot dalam keadaan keras kemudian angkat kaki tinggi sedikit.
5. Tahan selama 10 saat.
6. Lakukan senaman ini sebanyak 3 set (10 kali x 3 set).

1. Pastikan anda berada dalam keadaan bersedia seperti di dalam gambar.
2. Boleh dilakukan dalam posisi baring atau duduk melunjur.
3. Letakkan gulungan tuala atau bantal di bawah pelipat lutut.
4. Kekeraskan otot peha dan tekan lutut ke bawah (tekan tuala ke bawah).
5. Kemudian, tegakkan kaki anda, tahan selama 10 saat.
6. Lakukan senaman ini sebanyak 3 set (10 kali x 3 set).

1. Anda perlu berada dalam posisi baring seperti di dalam gambar.
2. Gunakan gulungan tuala atau bantal.
3. Letakkan di antara lutut.
4. Tekan bantal menggunakan kedua -dua lutut dan kepit sekuat mana yang anda mampu.
5. Tahan selama 10 saat.
6. Ulang senaman ini sebanyak 3 set (10 kali x 3 set).

1. Sediakan kerusi yang selesa.
2. Duduk dalam posisi tegak, tidak membongkok dan lutut dalam keadaan 90 darjah.
3. Dalam keadaan yang sama angkat dan tegakkan kaki anda seperti di dalam gambar.
4. Tahan selama 5-10 saat (ikut kemampuan).
5. Lakukan senaman ini sebanyak 3 set (10 kali x 3 set).
Semoga bermanfaat!
Sumber: Facebook Kamarul Ariffin Nor Sadan


Patutlah Speech Delayed, Ibu Bapa Perlu Tahu Risiko Dedah Anak Kepada TV

Televisyen merupakan salah satu barang yang wajib ada di setiap rumah. Tidak kira lah dari saiz yang paling kecil ke sehinggalah yang paling besar. Pelbagai jenis televisyen yang ada di pasaran sekarang yang selari dengan arus semasa seperti smart TV. Cakap sahaja pasal televisyen ini, pasti semua tahu, tetapi apa yang ramai kurang tahu ialah bahayanya televisyen ini kepada manusia terutamanya kanak-kanak.
Melalui satu perkongsian yang dibuat oleh seorang doktor di laman Facebooknya, Dr Ahmad Luqman Bukhari, beliau menceritakan bagaimana sebenarnya televisyen ini mampu memberi kesan buruk terhadap anak-anak kecil.

Delayed Speech Antara Yang Akan Berlaku

Kadang tu rasa macam nak jual je terus biar tak ada tv kat rumah ni. Kat rumah saya ni jarang je bukak tv. Tapi dalam duk jarang bukak tu pun ada jugak benda tak elok yang terlepas anak saya tengok dan dia masih ingat lagi benda tu sampai sekarang. Sebenarnya ni lah antara risiko yang kita terpaksa tanggung bila si kecil tu dah mula rajin duk bersila menghadap cerita kat tv.

Anak kita mungkin akan mengalami masalah lambat bercakap (delayed speech), masalah tingkahlaku dan juga ketinggalan dalam pelajaran berbanding kawan-kawan sebaya suatu hari nanti.

Ada satu kajian ni yang diketuai oleh Dr Linda S. Pagani dari Universities of Montreal. Mereka kaji apakah kesan yang berlaku pada kanak-kanak yang menonton tv. Rupa-rupanya kajian yang dilakukan pada 1300 kanak-kanak tu menunjukkan yang majoriti anak kecil yang kerap terdedah pada siaran tv, prestasi mereka bila mula bersekolah jauh lebih rendah berbanding anak yang kurang tengok tv.
Perkembangan Anak Kecil Tergendala

TV ni yang tak bagusnya ia berikan anak kita ransangan visual (pandangan) dan auditori (pendengaran) berlebihan terutamanya pada anak yang berusia bawah 18 bulan. Dalam masa sama, bila waktu dah banyak habis kat depan tv, maka aktiviti lain yang patutnya kita galakkan mereka buat untuk kembangkan skill fizikal, tingkahlaku dan fungsi kognitif pun jadi tergendala. Sebab tu lah otak si comel tu berisiko berkembang lebih lambat.
Lagi menyedihkan bila tengok anak kita selamba je tiru aksi bergaduh, merokok dan mencarut macam yang dilakukan oleh sesetengah watak kartun yang mereka tengok. Budak tu dah lah masih tak pandai lagi nak bezakan mana satu fantasi dan mana satu realiti. Tu yang mudah sangat terikut-ikut dengan apa je yang mereka nampak.
Guideline Untuk Elak Kesan Buruk Pada Anak

Doktor-doktor pakar kanak-kanak dari American Academy of Pediatrics (AAP) sebenarnya dah susun guideline untuk elak kesan buruk tv pada anak kecil ni tapi saya rasa info ni masih ramai parent yang belum tahu.
– Tak digalakkan langsung untuk dedahkan si kecil bawah umur 2 tahun pada tv (screen-free).
– Untuk anak yang dah besar sikit, boleh bagi tengok tv tapi paling lama pun cuma 1 jam je sehari. Itu pun digalakkan untuk mak ayah review dulu content cerita tu dan duduk bersama masa menonton supaya tak ada pengaruh buruk yang meresap masuk ke minda anak kita.
– JANGAN letak tv kat bilik tidur anak atau biarkan anak menonton tv sampai tertidur. Walaupun dia dah tak tengok tv tu bila tertidur, tapi bunyi dari tv tu sendiri akan ganggu tidur dan kemudian kacau perkembangan anak-anak kita tu.
– Paling bagus sebenarnya kita alihkan perhatian si kecil tu pada aktiviti bermain berbanding beri dia tengok tv sebab aktiviti bermain tu jauh lebih baik untuk perkembangan minda dan fizikal si comel kita tu.
Sumber : Ahmad Luqman Bukhari


‘Patutlah Tak Sentuh Isteri’- Suami ‘Kantoi’ Bernafsu Songsang, Banyak Kali Layan Mesej & Web Lucah

Kenapalah jadi begini sehingga sanggup melanggar fitrah manusia dan melanggar hukum Allah SWT. Makhluk bernama lelaki telah telah ditetapkan untuk berpasangan bersama wanita dan bukan sebaliknya. Semoga kisah ini jadi pedoman buat pembaca.
Melalui laporan laman berita Kosmo hari ini, remuknya hati isteri tatkala mengetahui suaminya bernafsu songsang serta gemar melayari web lucah golongan sejenis, sehingga tidak bernafsu terhadap wanita tersebut.

Baca juga: Viral Lagu ‘Bodoh Piang’, Rupanya Lirik Parodi Dari Bahasa Rusia Ada Maksud Tak Elok!
KERAP MELAYARI WEB & MELAYANI MESEJ LUCAH
Gambar hiasan: GettyImages.

Kisah sedih itu diceritakan oleh peguam syarie, Nor Asyiqin Mohamad Sediqi menerusi hantaran pada Facebook berhubung suami kepada anak guamnya yang merupakan gay pernah ‘terkantoi’ melayan mesej lucah dengan lelaki lain.

“Perbualan lucah dengan lelaki tersebut bagaimanapun tidak diakui oleh suami dan dia cuma menegaskan ia berbentuk gurauan semata-mata.
“Isteri memaafkan perbuatan suami memandangkan dia berjanji tidak akan ulangi lagi. Sehinggalah ‘kantoi’ beberapa kali suami pernah masuk ke laman web lucah untuk lelaki bernafsu songsang.
“Bukan itu sahaja, suami masih aktif dengan akaun baharu mencari lelaki lain untuk berkongsi perkara intim. Sehingga kini anak sudah besar dan bersekolah, suami masih tidak berubah,” katanya.
KERANA ITU SI SUAMI ENGGAN MENYENTUH ISTERINYA LAGI
Gambar hiasan: iStock.
Tambah Asyiqin, lelaki itu juga telah beberapa tahun enggan menyentuh isterinya malah wanita itu sudah tawar hati untuk meneruskan perkahwinan dan tekad untuk berpisah.
“Disebabkan hal itu maka jelas ia syiqaq iaitu perkelahian dalam perkahwinan mereka itu sudah terang dan nyata. Ia berlaku apabila suami dan isteri tidak lagi menjalankan tanggungjawab masing-masing dalam rumah tangga.
“Sebelum masuk ke lantikan hakam dalam kes cerai, mahkamah akan meneliti syiqaq dalam perkahwinan sama ada wajar diteruskan perceraian atau tidak. Sekiranya syiqaq itu terang dan nyata, maka terjadilah perceraian,” katanya.
Sumber: Kosmo


Patutlah Terasa Seperti Pasangan Mula Menjauh, Rupa-Rupanya Tak Sedar Diri Sendiri Yang Beri ‘Vibe’ Negatif…

Memilih pasangan yang tepat buat diri sendiri adalah penting kerana pasangan yang positif dan rasional akan mendorong kita untuk menjadi lebih baik dan lebih maju ke hadapan serta lebih bersemangat melalui hari-hari yang mendatang. Jika seseorang wanita sentiasa mengungkapkan hal-hal yang negatif dan berfikiran terlalu pesimis ini akan membuatkan teman lelaki ataupun kenalan lelaki anda mula menjauhkan diri. Jadi, ketahui sebab-sebab pasangan ‘menjauh’ seperti apa yang dikongsikan oleh Kamalia Kamal menerusi laman Twitternya.
1. KERAP MERENDAH DAN MEMBURUKKAN DIRI SENDIRI MENYEBABKAN SI DIA MENJAUHKAN DIRI

Perhatikan dan dan cuba ingat adakah anda terlalu kerap mengeluarkan ungkapan-ungkapan seperti “ah, sedihnya gemuk” atau seperti “why am i so ugly”. Pejam mata dan ingat semula sekiranya anda mudah moody kerana hal negatif contohnya “i tak ada moodlah, ish bila nak cantik ni?”. Cuba tarik nafas dan imbas kembali kerana menurut beliau keterbiasaan mengujarkan perkataan seperti berikut sama ada anda sedari atau tidak adalah ‘bad vibe’. Bukan sahaja anda telah merendahkan diri sendiri malah turut mempengaruhi emosi atau energy pasangan anda.
2. UNGKAPAN NEGATIF MEMBAWA DAN MEMBERI BAD VIBE KEPADA PASANGAN

Menuturkan kata-kata yang negatif dan sering merendah-rendahkan diri sendiri kepada pasangan bukan sahaja telah membuatkan diri kita sendiri berasa jatuh malah turut menjadikan pasangan mula semakin kurang bersemangat, berharap pasangan untuk kerap menenangkan semula diri kita perlu dielakkan kerana pasti dia juga memerlukan insan tersayang untuk turut membantunya memberikan motivasi dan memulihkan semula emosi dan semangatnya jadi jika anda sering menjadi individu dengan bad vibe maka sukarlah untuk bertolak ansur dan faham kehendak serta emosi si dia pula.

3. DIDIK DIRI UNTUK TIDAK MENGELUH DAN PERBAIKI KEKURANGAN

Cari keyakinan diri dan kumpul semangat untuk perbetulkan mana-mana kekurangan yang boleh diperbaiki. Cuba berkata hanya hal-hal yang baik kepada diri sendiri kerana kita seharusnya belajar menghargai diri sendiri, terapkan rasa bersyukur supaya dapat hindarkan diri daripada ungkapkan perkara yang negatif.
4. BAD VIBE MENLELAHKAN PASANGAN

Jika sekali sekala anda berasa rendah diri dan luahkan pada pasangan tidak mengapa, namun elakkan daripada terlalu kerap melakukannya kerana hal tersebut kelamaan akan memberi impak kepada emosi dan mental pasangan anda seterusnya membuatkannya mula berasa lelah dalam perhubungan tersebut.
5. ANDA JUGA MEMILIKI KELEBIHAN TERSENDIRI

Lihatlah daripada perspektif yang positif dan jangan terlalu fokus kepada kekurangan kerana kitalah yang perlu membantu dan membangunkan serta menyayangi diri sendiri. Kaji kelebihan diri anda dan cuba tingkatkan potensi diri.
6. PENGAKHIRAN PERHUBUNGAN SEINGKALI ADALAH KERANA RUTIN, SIKAP DAN JUGA PEMILIHAN PERKATAAN

Bagaimanakah corak rutin, sikap dan percakapan anda? Semak dan lihat perkara-perkara yang boleh diubah menjadi lebih baik untuk diri anda sendiri dan juga hubungan anda, setiap manusia inginkan hubungan yang kekal lama jadi wajarlah untuk senantiasa memperbaiki diri dan sebarang kekurangan dari semasa ke semasa.
7. GAGAL BERCINTA PEMACU UNTUK MENJADI LEBIH BAIK

Jangan biarkan kegagalan dalam perhubungan yang lalu membuatkan anda berputus asa, perjalanan juga masih panjang jadi muhasabah diri, beri ruang kepada diri sendiri dan cungkil kelebihan yang ada pada diri dari pelbagai sudut.
8. CINTAI DIRI SENDIRI DAHULU

Bangunlah setiap pagi dengan rasa sayang kepada diri sendiri, maafkan diri sendiri dan orang sekeliling untuk membantu anda lebih positif. Lakukan perkara yang sememangnya diminati dan bertindak selari dengan apa yang diperkatakan.
Sumber : Kamalia Kamal


Pavillion ‘Riuh’ Kerana #watsonsmti? Apa Pula Yang Peserta Top 6 Kena Buat?

Mungkin ramai dalam kalangan anda yang sudah mengetahui tentang ‘gelombang’ Watsons Malaysia’s Top Influencer #Watsonsmti yang berkolaborasi dengan Oh Bulan kan? Pencarian top influencer di Malaysia ini sudah hampir sampai ke kemuncak apabila 6 dari 12 peserta sudah terpilih untuk ke pusingan seterusnya! Memang tak sabar nak tahu siapakah yang bakal merangkul gelaran Malaysia’s Top Influencer ini kan?
INILAH PESERTA TOP 6! #watsonsmti

Seramai 6 peserta sudah terpilih sebelum sampai ke peringkat akhir yang akan berlangsung tidak lama lagi. Jadi, adakah perserta kegemaran anda berada dalam senarai TOP 6 ini?

CABARAN MENGEJUT UNTUK PESERTA TOP 6 #watsonsmti
Cabaran kali ini agak berbeza  kerana peserta akan diberikan Influencer boyfriend atau girlfriend – provided by OhBulan seharian ini sahaja.  Jadi, mereka perlu mengambil gambar #ootd (outfit of the day) bersama mana-mana produk Watsons secara kreatif dengan bantuan pasangan Influencer dan post ke dalam akaun Instagram mereka dalam masa yang diberi.

Hashtag #watsonsmti #watsonsmalaysia dan #ohbulan serta jangan lupa untuk mention Instagram @ohbulanofficial dan @watsonsmy seperti biasa tau! Paling dinanti-nanti adalah  hadiah wang tunai serta hadiah menarik menanti berjumlah sehingga 40k juga pelaburan promosi dan pengiklanan sehingga RM5 juta bakal dimenangi!


Dilabel Seksi, Wanita Dari 10 Negara Ini Dalam Kategori Punyai Payudara Besar!

“Payudara besar yang aku ada ni agaknya sama besar tak dengan pelakon Hollywood tu? Atau mereka lagi besar?”
Setiap kali menonton filem Hollywood, pasti kita akan tertarik dengan melihat saiz payudara yang dimiliki oleh orang-orang yang berada di Amerika Syarikat atau Eropah. Mana tidaknya, katanya kalau ada payudara yang besar anda akan dilabel sebagai ‘seksi’ dan menjadi idaman ramai.

Jadi, ramai yang tertanya-tanya di dalam dunia ini, wanita dari negara manakah yang seringkali mempunyai populasi lebih ramai mempunyai payudara bersaiz besar. Bukan secara plastik ya, semua ini perlu berlaku dalam kategori semula jadi sahaja.
Baca juga: Cara Dapatkan Ukuran Saiz Bra Yang Betul Supaya Payudara Sentiasa ‘Selamat’ & Selesa

SAIZ PAYUDARA BESAR WANITA DARI SELURUH DUNIA, TAK SANGKA ADA UKURAN!

Mungkin ramai yang tertanya-tanya apabila melihat saiz payudara wanita di luar negara khususnya ‘mat salleh’ lebih besar dari kebanyakkan wanita. Hal ini kerana genetik wanita di Eropah dan Amerika Syarikat adalah lebih besar berbanding wanita yang berada di Afrika dan Asia Tenggara.
Oleh itu, berikut merupakan senarai negara dari paling besar size cup coli sehingga paling kecil berdasarkan kiraan BMI.
1. Amerika Syarikat – C (BMI 29)
2. Eropah – C ( BMI 27.1)
3. Venezuela – B-C ( BMI 26.9)
4. Colombia – B-C ( BMI 26.7)
5. Sweden – B-C ( BMI 25.4)
6. Belanda – B-C (BMI 25.3)
7. Kanada – B-C ( BMI 26.7)
8. Georgia – B ( BMI 27.7)
9. Australia – B ( BMI 26.8)
10. Bosnia Herzegovina – B ( BMI 25.3)
11. Swiss – B ( BMI 23.8)
Menurut laporan dari World Population Review, ukuran payudara setiap wanita dipengaruhi oleh beberapa faktor misalnya genetik, nutrisi dan diet, berat badan dan indeks tubuh (BMI) serta usia. Bukan itu sahaja, kitaran menstruasi normal, proses kehamilan dan menyusu pun menjadi faktor ukuran payudara menjadi lebih besar dan bervariasi.
Penting untuk anda tahu bahawa ukuran payudara mempunyai hubungan yang erat dengan status BMI badan. Jadi, jika berat badan makin meningkat, maka jangan terkejut kalau saiz ukuran payudara anda juga meningkat dan perlu membeli coli dengan cup lebih besar.

*Jadi, saiz anda ada dalam kategori negara yang disenaraikan itu atau tidak? Kalau ada, mungkin dah boleh ‘apply’ jadi pelakon Hollywood…
Sumber: Detik.com


Muda Lagi Tapi Payudara Dah Kendur & ‘Melondeh’, Guna Cara Ini Untuk Mantapkan Ia Kembali!

Menjadi lumrah bagi wanita apabila bentuk payudara yang original akan menjadi kendur dan ‘melondeh’ akibat faktor usia. Mungkin kedengaran normal namun payudara kendur ini akan menyebabkan ramai dalam kalangan wanita berasa murung dan kurang keyakinan. Tambah pula kalau tengok payudara artis Hollywood, memang wow semuanya!
Payudara ‘ptosis’ yang digunakan dalam terma perubatan merupakan masalah yang sering dirawat oleh doktor pembedahan plastik. Namun, terdapat beberapa cara secara semula jadi yang anda boleh cuba lakukan selain melalui pembedahan plastik supaya dapat mengurangkan kenduran payudara anda. Barulah mantap!

APAKAH YANG MENYEBABKAN PAYUDARA KENDUR?

Punca utama yang sering dikaitkan dengan kekenduran payudara wanita adalah usia. Tidak kira siapa dan apa anda pakai, masa dan graviti akan menyebabkan kulit menjadi kurang anjal dan semakin lemah dari hari ke hari.

Namun, perlu anda sedar bahawa wanita yang masih muda usianya juga tidak terlepas untuk mengalami masalah yang sama. Berikut merupakan sebabnya:

–Sudah melahirkan bayi dengan beberapa kali akan menyebabkan bahagian badan yang menyokong payudara tidak kuat seperti asalnya.
-Merokok menyebabkan kulit mudah untuk hilang keanjalan dan kekuatan dan anda juga akan nampak tua.
-Anda yang mempunyai payudara bersaiz besar mempunyai potensi untuk kendur dengan lebih cepat.
-Mengalami penurunan badan secara mendadak menyebabkan perubahan bahagian dada dan payudara.
-Terlampau terdedah dengan cahaya UV akan menyebabkan tahap kolagen dan elastin menurun dengan mendadak.
-Atas faktor mengidap penyakit lain seperti, kanser payudara dan tuberculosis.
CARA UNTUK NAIKKAN PAYUDARA SUPAYA MANTAP!

Sudah semestinya anda tidak dapat mengembalikan bentuk asal payudara seperti zaman muda-muda remaja tetapi anda boleh cuba bagi menaikkan semula payudara tersebut. Tidaklah nampak terlampau ‘londeh’ dari biasa!
1.SENAMAN BAHAGIAN DADA
Terdapat beberapa jenis senaman bahagian dada atau chest exercise yang anda boleh buat, bukan sahaja membaik pulih otot malah bagus untuk postur badan juga. Nak pergi lakukan senamam ini di gym pun boleh dan antara jenis senaman yang boleh dilakukan adalah:
-Push up
-Berenang
-Bench press
-Arm curls
2. JAGA DIET DAN NUTRISI
Sudah semestinya, penjagaan makanan seharian amatlah penting untuk menstabilkan penghasilan kolagen dalam badan. Bila anda jaga makan dan nutrisi, bukan sahaja dapat menganjalkan kulit badan malah kulit wajah pun nampak berseri-seri.
Mengekalkan berat badan dalam tahap yang betul mengikut BMI badan juga amat disarankan kerana mempunyai berat overweight akan meletakkan tekanan yang lebih kepada tisu kulit. Bila dah tambah tekanan terhadap tisu kulit, maka payudara akan semakin membesar dan semakin mengendur!
3. TAMBAH PENGAMBILAN AIR
Paling mudah dan paling neutral adalah dengan minum air dalam kadar yang cukup. Disarankan oleh pakar kesihatan untuk minum air sekurang-kurangnya 64oz air secara kerap supaya dapat mengekalkan hidrasi badan, kulit dan menjadikan payudara kekal dalam bentuk elok.
Bila cukup air, barulah kawasan payudara tak kering, berkedut dan melondeh.

4.PAKAI BRA YANG BETUL
Inilah kesalahan yang sering dilakukan dalam kalangan para wanita. Memilih jenis bra yang salah juga menjadi penyebab kenapa payudara anda mudah kendur walaupun masih muda.
Amat penting untuk memakai sport bra ketika melalukan senaman kerana dapat menampung tekanan ketika melakukan aktiviti seperti melompat atau berlari.
Paling penting untuk pemakaian seharian adalah memilih bra dengan saiz yang betul supaya dapat mengekalkan bentuk payudara seperti normal.
5. URUT GUNA AIS
Ramai mesti tidak tahu cara ini bukan? Rupa-rupanya menggunakan ais semasa berurut juga merupakan cara untuk mengembalikan bentuk payudara seperti normal. Sejuk dan berais membantu untuk mengerakan tisu kulit lalu mengelakkan dari kulit menjadi kendur, ini yang menjadikan payudara anda kekal anjal!
Hanya guna 2-3 ketulan ais dan balut dengan kain atau tuala kecil. Kemudian urut bahagian payudara dengan balutan ais tersebut dalam 15 minit dan lakukan urutan ini dua kali sehari secara ulangan untuk kesan maksima.
Sumber: Healthline, MakeupandBeauty


Lelaki Pun Ada Buah Dada Macam Wanita Ke? Bukan Sebab Tak Fit, Rupanya Masalah Hormon!

Anda pernah nampak tak ada dalam kalangan lelaki yang kelihatan seperti mempunyai payudara seakan wanita? Mungkin ada yang terkejut namun sebenarnya kaum lelaki pun boleh mempunyai payudara tau! Payudara lelaki ini sudah semestinya tidak terlalu menonjol seperti wanita, namun ramai dalam kalangan lelaki yang tidak suka jika ternampak bahagian ini dari luar apabila memakai baju. Tak fit lah!
Kenapa tertimbulnya payudara ini dalam kalangan lelaki? Rupa-rupanya ia ada kaitan dengan peningkatan hormon dalam kalangan lelaki yang mereka sendiri pun tidak sedar. Risau juga kalau ini merupakan tanda penyakit!

ALAMI MASALAH PAYUDARA LELAKI LEBIH ‘PADU’ DARI WANITA, RISAU!

Untuk pengetahuan anda, menurut Mayo Clinic, masalah payudara lelaki terlampau menonjol ini merupakan simptom Ginekomastia yang merupakan peningkatan dalam jumlah tisu kelenjar payudara lelaki.

Hal ini disebabkan oleh ketidakseimbangan hormon estrogen dan testosteron. Ginekomastia boleh menjejaskan satu atau kedua-dua payudara dan mungkin juga kadangkala tidak sekata. Penyelidikan menunjukkan bahawa sehingga 65% lelaki dipercayai mengalami ginekomastia. Ramai juga!

Bukan itu sahaja, bayi yang baru lahir, kanak-kanak lelaki yang sudah akil baligh dan lelaki yang lebih dewasa mungkin mengalami ginekomastia akibat perubahan normal dalam tahap hormon, walaupun punca lain juga wujud. Secara amnya, ginekomastia bukanlah masalah yang serius, tetapi ia boleh menjadi sukar untuk diatasi. Lelaki dan kanak-kanak lelaki yang menghidap ginekomastia kadangkala mengalami kesakitan pada payudara mereka dan mungkin berasa malu.
APA TANDA-TANDA?
Kebanyakan lelaki dewasa yang mengalami ginekomastia tidak melaporkan sebarang gejala. Namun mungkin ada beberapa tanda dan gejala keadaan tersebut termasuk:
-Sakit, terutamanya untuk remaja
-Tisu payudara bengkak
–Kelembutan payudara
-Sensitiviti puting yang terkena gosokkan pakaian
KENAPA BOLEH ADA PAYUDARA LELAKI?

Ginekomastia dicetuskan oleh penurunan jumlah testosteron hormon berbanding dengan estrogen. Penurunan boleh disebabkan oleh keadaan yang menghalang kesan testosteron, mengurangkan testosteron atau meningkatkan tahap estrogen anda.
1.Perubahan hormon secara semulajadi
Hormon testosteron dan estrogen mengawal ciri jantina pada lelaki dan wanita. Testosteron mengawal sifat lelaki, seperti ada otot dan bulu yang banyak badan. Estrogen pula mengawal sifat wanita, termasuk pertumbuhan payudara.
Kebanyakan orang menganggap hormon estrogen hanyalah terjadi pada wanita secara eksklusif, tetapi lelaki juga boleh menghasilkannya, walaupun biasanya dalam kuantiti yang kecil. Tahap estrogen lelaki yang terlalu tinggi atau tidak seimbang dengan tahap testosteron boleh menyebabkan ginekomastia.
2.Ubat-ubatan yang diambil
Mungkin anda ada mengambil atau menjalani proses rawatan di bawah:
-Anti-androgen digunakan untuk merawat pembesaran prostat, kanser prostat dan keadaan lain. Contohnya termasuk flutamide, finasteride (Proscar, Propecia) dan spironolactone (Aldactone, Carospir).
-Steroid anabolik dan androgen untuk merawat kekurangan hormon, kelewatan akil baligh, atau kehilangan otot akibat penyakit lain.
-Ubat AIDS. Sifat estrogen seperti beberapa ubat HIV boleh menyebabkan ginekomastia, terutamanya Efavirenz (Sustiva).
-Ubat ADHD yang mengandungi amfetamin, seperti Adderall.
–Ubat anti-anxiety.
-Buat kimoterapi merawat kanser.
-Ubat jantung, seperti digoxin (Lanoxin) dan penyekat saluran kalsium.
-Ubat-ubatan yang mengosongkan perut, seperti metoclopramide (Reglan).
3.Kondisi kesihatan
-Penuaan. Perubahan hormon yang berlaku selari dengan proses penuaan boleh menyebabkan ginekomastia, terutamanya pada lelaki yang mempunyai berat badan berlebihan.
-Tumor. Sesetengah tumor, seperti yang melibatkan testis, kelenjar adrenal atau kelenjar pituitari, boleh menghasilkan hormon yang mengubah keseimbangan hormon lelaki dan wanita.
-Kegagalan buah pinggang. Kira-kira separuh pesakit yang dirawat dengan dialisis mengalami ginekomastia akibat perubahan hormon.
-Kegagalan hati dan sirosis. Perubahan dalam tahap hormon yang berkaitan dengan masalah hati dan ubat sirosis dikaitkan dengan ginekomastia.
4.Produk herba
Minyak tumbuhan, seperti pokok teh atau lavender, yang digunakan dalam syampu, sabun atau losyen telah dikaitkan dengan ginekomastia. Ini mungkin disebabkan oleh aktiviti estrogenik mereka yang lemah.
Macam mana cara nak cegah?

Terdapat beberapa faktor yang boleh anda kawal yang boleh mengurangkan risiko ginekomastia:
-Jangan gunakan dadah. Contohnya termasuk steroid anabolik, amfetamin, heroin dan ganja.
-Elakkan alkohol, jangan minum alkohol. Jika anda minum, lakukan secara sederhana. (bukan untuk orang Islam)
*Apa yang penting, untuk lelaki yang mempunyai payudara yang menonjol dari lelaki lain, seeloknya pakailah baju yang sedikit longgar ya. Risau dan pelik pula bila nampak bahagian payudara tersebut sedikit ketat. Tak handsome dah…
Sumber: Mayo Clinic, Medical News Today


“Payudara Saya Bengkak Susu, Betul Ke Boleh Rawat Guna Kubis?”- Ini Jawapan Pakar

“Aish, kenapa tiba-tiba pula sakit payudara aku ni selepas menyusu anak? Payudara bengkak pula tu..”
Menyusu merupakan proses penyusuan yang panjang bagi seorang ibu hingga usia bayi dua tahun atau lebih. Namun begitu, ada pelbagai masalah yang harus dihadapi ibu ketika cuba menyusukan bayi, antaranya adalah bengkak susu. Bengkak susu adalah apabila payudara anda mengeras tapi susu tak mahu keluar atau sedikit saja. Bemula dengan masalah susu ibu kurang, payudara anda akan merasa sakit dan puting luka sehingga payudara membengkak.

Jadi, ini adalah perkongsian dari pakar mengenai teknik menggunakan kobis untuk mengurangkan sakit bengkak susu yang dialami oleh mak-mak.
Baca juga: Kenapa Bayi Aktif Menendang Pada Waktu Malam? Mama Kena Risau Tak?

PAYUDARA BENGKAK SUSU, BOLEH RAWAT GUNA KOBIS?

“Payu dara bengkak susu ( breast engorgement ). Apa nak buat? Boleh guna Kobis tak Dr? “
Tengok balik teknik penyusuan, tanya misi atau doktor semula. Selalu perah susu. Walaupun baby dah kenyang. Perah dan simpan. Selalu buat. Jangan lupa. Sebelum bengkak susu terjadi nak kena buat siap-siap. Semua benda tak kena sebab buah dada bengkak dan sakit. Boleh try guna kobis.
MACAM MANA NAK BUAT?

-Ambil beberapa helai daun kobis dan cuci bersih
-Masukkan ke dalam peti sejuk selama setengah jam (tak semestinya perlu masuk dalam peti sejuk, tapi, sejuk boleh membantu mengurangkan kesakitan).
-Letakkan daun kobis di atas payudara selama 30 hingga 60 minit.
-Ulang setiap satu hingga dua jam sehingga bengkak surut.
Kalau makin sakit , atau breast makin bengkak, merah menyala, atau ibu demam, cepat-cepat jumpa Dr. Nak kena periksa. Jangan leka nanti boleh ada jangkitan kuman ( mastitis ) atau bernanah ( abscess ) Lupa nak cakap, kobis lepas letak kat dada tu sila lah buang. Jangan guna semula untuk buat masak lemak kobis atau ulam pula.
Sumber: Dr.Muhammad Izzat


Ramai Keliru Antara PCOS, Cyst & Fibroid, Perempuan Wajib Tahu Penyakit Berkaitan Ovari Ini!

Masalah dalaman wanita seperti PCOS, cyst & fibroid sering berlaku namun masih ada lagi segelintir wanita yang tidak tahu perbezaan antara ketiga-tiga penyakit itu.
Jangan risau, artikel kali ini kami kongsikan perbezaan PCOS, cyst & fibroid supaya wanita di luar sana tidak lagi keliru dengan ketiga-tiga penyakit itu. Jom baca!

Baca juga: 12 Jenis Payudara Wanita Yang Anda Kena Tahu, Tak Sama Tau!
KENA AMBIL TAHU BEZA PCOS, CYST & FIBROID, SEMUA TAK SAMA
APA ITU PCOS?

Polycystic Ovary Syndrome (PCOS) merupakan masalah yang boleh mengganggu kesuburan, penampilan dan hormon seorang wanita. Wanita yang mempunyai PCOS mempunyai banyak sista di dalam ovari dan menyebabkan mereka sukar untuk hamil.
SIMPTOM PCOS:
Simptom PCOS yang paling biasa adalah:
1. Period tak teratur kerana kekurangan ovulasi menghalang lapisan rahim daripada haid setiap bulan. Sesetengah wanita yang menghadapi PCOS hanya datang bulan kurang daripada lapan kali setahun.
2. Pendarahan yang banyak.
3. Pertumbuhan rambut di kawasan muka, belakang badan, perut dan dada. Masalah ini dipanggil hirsutisme.
4. Jerawat. Hormon tidak stabil menyebabkan kulit lebih berminyak daripada biasa dan menyebabkan jerawat di kawasan seperti muka, dada dan bahagian atas punggung.
5. Pertambahan berat badan. Sehingga 80 peratus wanita dengan PCOS mempunyai berat badan berlebihan atau obesiti.
RAWATAN:

Ujian darah
Ujian thyroid
Ujian glucose
Ujian paras lipid
Ujian pengimejan (CT-skan, ultrasonografi)

APA ITU FIBROID?

Fibroid adalah ketumbuhan rahim yang sering muncul semasa mengandung. Juga dipanggil leiomioma (lie-o-my-O-muhs) atau mioma, fibroid rahim tidak dikaitkan dengan peningkatan risiko kanser rahim. Ada pelbagai jenis fibroid dan memilki saiz yang berbeza. Ini bermakna ketumbahan boleh membesar sehingga memudaratkan kesihatan.
SIMPTOM FIBROID:
Gejala fibroid rahim yang paling biasa adalah:

Pendarahan haid yang banyak
Tempoh haid yang berlangsung lebih dari seminggu
Tekanan atau sakit pelvis
Kerap buang air kecil
Kesukaran untuk kencing
Sembelit
Sakit pinggang atau sakit kaki

Fibroid biasanya dikelaskan mengikut lokasinya. Fibroid intramural tumbuh di dalam dinding rahim berotot. Fibroid submucosal membengkak dalam rongga rahim. Fibroid subserosal menonjol ke luar rahim.
RAWATAN:

Rawatan tanpa pembedahan
Rawatan pembedahan

APA ITU OVARIAN CYST (SISTA OVARI)

Ovari terletak di bahagian abdomen bawah pada kedua-dua belah rahim. Seperti mana kita tahu, seorang wanita memiliki dua ovari untuk menghasilkan telur, hormon estrogen dan progesteron.
Sista ovari adalah penyakit di mana sebuah kantung berisi cecair terbentuk di salah satu ovari. Sista ovari adalah perkara biasa tetapi kadang kala ia boleh berpintal atau pecah menyebabkan gejala serius.
SIMPTOM SISTA OVARI:
Simptom sista ovari yang paling biasa adalah:

Sakit pelvis atau tekanan pada satu bahagian
Perut kembung
Kesukaran membuang air kecil
Sakit semasa hubungan seks
Peningkatan berat badan mendadak
Payudara kendur
Sakit perut yang terlalu teruk

RAWATAN:

Ujian kehamilan
Ultrasound pelvis
Laparoskopi
Ujian penanda tumor

Sista ovari pepejal yang berlaku selepas menopaus mungkin kanser (malignan). Itulah sebabnya penting untuk menjalani pemeriksaan pelvis secara berkala.
Semoga bermanfaat!
Sumber: NHS, Healthline, Mayo clinic & Fibroid Fighters


PdPR 10 Hari Lepas Raya, Disambung Cuti Penggal Hingga 12 Jun

Menteri Kanan Pendidikan, Dr Radzi Jidin memaklumkan bahawa Sesi Pengajaran Dan Pembelajaran di Rumah (PdPR) akan dilaksanakan selama 10 hari persekolahan selepas cuti hari Raya Aidilfitri.
Selepas pelaksanaan tersebut, sesi persekolahan secara bersemuka akan dimulakan selepas cuti penggal persekolahan pada 12 atau 13 Jun depan mengikut kumpulan sekolah.

Pelaksanaan PdPR ini adalah bagi memastikan tidak berlakunya jangkitan di luar sekolah ke dalam sekolah.
Jadual PdPR Lepas Raya
Berikut adalah jadual PdPR untuk rujukan ibu bapa, guru dan murid:

Berdasarkan jadual ini,

Sekolah dalam Kumpulan A akan memulakan sesi PdPR pada 16 Mei hingga 27 Mei
Sekolah dalam Kumpulan B akan memulakan sesi PdPR pada 17 Mei hingga 28 Mei
PdPR ini kemudiannya akan disambung dengan Cuti Penggal Persekolahan selama lebih kurang 2 minggu.

Untuk maklumat lanjut, sila rujuk keterangan daripada KPM yang akan menyusul.

*Sumber: TV3 Malaysia


Pecahkan Televisyen Kerana Terpengaruh Iklan, Didik Anak Bezakan Antara Realiti Dan Fantasi

Mesti anda pernah dengar pepatah ‘anak-anak umpama kain putih, ibubapa yang mencorakkannya’ kan? Berdasarkan pepatah ini, jelas untuk semua orang faham bahawa anak-anak adalah tanggungjawab kepada ibubapa untuk mendidik mereka sama ada akan menjadi seorang yang berjaya atau tidak. Kita sendiri pun tahu bahawa anak-anak akan mudah untuk mengikut setiap perlakuan yang kita lakukan. Contohnya, kalau si ibu selalu ‘make-up’ depan anak perempuan, maka anak tersebut akan mudah untuk terikut ‘make-up’ bersama.
Begitu juga baru-baru ini, laman media sosial digemparkan dengan kejadian anak-anak kecil memecahkan televisyen gara-gara terikut dengan perbuatan di dalam iklan. Macam mana tu? Habis nanti semua televisyen mereka pecahkan. Jadi, penting untuk anda mengajar anak-anak untuk mengenali apa itu realiti dan apa itu fantasi. Untuk penerangan lebih lanjut, jom kita baca apa yang perlu dilakukan!

www.facebook.com/KiniTrendingOfficial
ANAK MENIRU: ANTARA REALITI DAN FANTASI
1) Pernahkah anda melihat bayi menjelirkan lidahnya kembali setelah bayi melihat kita menjelirkan lidah kepadanya?

2) Pernahkah anda melihat anak kecil menggoyang-goyangkan badannya apabila melihat kita bergerak mengikut alunan muzik?

3) Pernahkah anda melihat anak kecil meletakkan telefon bimbit di telinganya walaupun anda tidak pernah mengajar anak tersebut tentang kedudukan telefon?
www.moroccoworldnews.com
Kajian yang dibuat oleh Meltzoff dan Marshall dari Institute for Learning and Brain Science University of Washington, mendapati bahawa apabila anak kecil memerhatikan perbuatan kita, otak mereka bertindak balas seolah-olah mereka turut melakukan aktiviti yang sama.
Contohnya, apabila bayi memerhatikan kita menjelirkan lidah, bahagian otak bayi yang mengawal lidah bertindakbalas seolah-olah bayi sendiri yang melakukannya. Apabila kita menggerakkan kaki dan bayi memerhatikan kita, bahagian otak bayi yang mengawal kakinya akan bertindakbalas seolah-olah bayi itu sendiri melakukannya.
 Begitulah ajaibnya otak.
http://www.abc.net.au/
Ini adalah tindakbalas yang berlaku disebabkan oleh mirror neuron. Mirror neuron bertindak sebagai cermin kepada apa yang diperhatikan.
ANAK-ANAK BELAJAR MELALUI MENIRU
Meniru adalah fasa pertama dalam proses pembelajaran anak-anak. Mereka meniru apa saja yang mereka lihat. Mereka meniru apa saja yang menjadi budaya yang diamalkan dalam rumah, sekolah, dalam masyarakat dan juga di skrin tv dan komputer.
http://www.thesuccessfulparent.com/
4) Pernahkah anda terfikir kenapa anda turut sama menangis apabila melihat pelakon menangis ketika adegan sedih meruntun jiwa? Adakah kerana pelakon tersebut pandai menjiwai watak atau adakah kerana penulis skrip pandai bermain dengan emosi penonton?
Sebenarnya ini juga berlaku disebabkan oleh mirror neuron. Sebarang tindakan yang mencuit emosi kita akan lebih mudah mengaktifkan mirror neuron dan mewujudkan jaringan dalam otak yang menyebabkan kita meniru aksi tersebut. Selain meniru, mirror neuron juga menjadi asas kepada empati atau keupayaan untuk memahami perasaan orang lain (‘Mirror, Mirror in the Brain’, Science Daily, 2007).
expertbeacon.com
Anak kecil mempunyai kecenderungan semulajadi untuk meniru perbuatan orang lain. Walau bagaimanapun mereka belum mempunyai keupayaan dan kebijaksanaan untuk menilai sama ada perbuatan itu patut atau tidak ditiru. Mereka belum berupaya untuk menganalisa, dan menilai sama ada sesuatu perbuatan itu bermoral ataupun tidak.
 Mereka akan meniru apa saja yang dilihat termasuklah perbuatan yang salah, negatif, ganas, vandalisme dan merosakkan pada pandangan orang dewasa. Sebarang perbuatan yang melahirkan emosi akan lebih cenderung untuk ditiru oleh anak-anak.
ANTARA REALITI DAN FANTASI
http://www.huffingtonpost.com/
5) Pernahkah anda melihat anak-anak berguling, menendang, menolak, memukul dan sebagainya selepas melihat aksi lasak atau ganas dalam rancangan yang ditonton mereka di skrin TV atau komputer?
6) Pernahkah anda mendengar bahasa yang tidak elok dipertuturkan anak selepas menonton sesuatu rancangan TV?
Perbuatan meniru sebegini berlaku kerana mereka belum berupaya untuk membezakan antara realiti dan fantasi.
 Apa yang ‘real’ pada anak-anak kecil adalah apa yang mereka dapat lihat dengan mata mereka. Keganasan yang mereka tonton di skrin adalah juga real bagi mereka. Jika ‘real’, maka apa salahnya jika mereka tiru? Walaupun mereka mengalami kecelaruan kognitif (cognitive confusion), itu tetap tidak menghalang mereka untuk meniru aksi tersebut.
www.psychestudy.com
Oleh itu fikirkanlah:
Cerita dan rancangan yang bagaimanakah ditonton anak-anak melalui skrin TV dan komputer?
 Iklan bagaimanakah yang disajikan untuk menjadi tontonan anak setiap hari?
 Perbuatan ibubapa dan guru-guru yang bagaimanakah ditiru oleh anak-anak?
 Aksi kawan-kawan yang bagaimanakah dibawa balik oleh anak ke rumah?
Anak-anak belajar melalui meniru.
 Sajikanlah mereka dengan sesuatu yang baik untuk ditiru.
http://mommysdelight2blog.blogspot.my/
Artikel ini adalah hasil perkongsian dari Puan Noor Afidah Abu Bakar,Certified Positive Parenting Educator (Parent Practice UK) MA Early Childhood Education (UK) di laman Facebook Parent Connect. Semoga dapat dijadikan teladan dan panduan.
Sumber: Parent Connect


Pedasnya Hot Fiery Feast Di Kenny Rogers Roasters!

Selangor – Kenny Rogers ROASTERS (KKR) memperkenalkan sajian terbaru dalam resipi mereka iaitu Hot Fiery Feast.

Lebih pedas, ia boleh didapati dalam 3 pilihan: Spicy Chicken & Pasta Meal, Spicy Chicken & Pasta Lite Meal dan Sesame Penne Pasta Meal. Setiap hidangan disertakan bersama Country-style Chicken Soup dan Sesame Penne Pasta bermula pada harga RM17.90 dan ke atas. Hanya tambahkan RM1.00 anda berpeluang merasai Home-made Muffin atau apa jua hidangan sampingan dengan setiap pembelian hidangan promosi.
“Resipi baru ini amat sesuai untuk mereka yang sukakan sajian pedas. Ayam panggang dicampurkan bersama sos BBQ yang pedas ditambah dengan Country-style Chicken Soup dan Sesame Penne Pasta yang kaya dengan vitamin serta mineral melengkapkan sajian Hot Fiery Feat yang sihat ini”. Christina Thong, Pengurus Pemasaran, Berjaya ROASTERS (M) Sdn Bhd.

Untuk mengetahui lebih lanjut mengenai hidangan pedas lagi sihat ini, layari www.krr.com.my atau www.facebook.com/krrmalaysia.


Pegawai Farmasi Jelas Kenapa Mak Ayah Kena Tahu Berat Badan Anak Sebelum Ambil Ubat

“Berapa berat anak puan ye?”
“Alamak, tak ingat lah..hmm…”

Sedar atau tidak jika anda berkunjung ke farmasi, ahli farmasi akan bertanyakan berat badan anak anda? Amat penting untuk ibu bapa sering ‘update’ tentang berat badan anak-anak kerana ini akan menentukan jenis dan keselamatan ubat yang diambil di farmasi untuk mereka. Untuk penjelasan yang lebih jelas, salah seorang pegawai farmasi berkongsikan di laman Facebooknya untuk ibu bapa mendapat gambaran mengapa berat badan anak adalah penting ketika mengambil ubat di farmasi.
KENAPA FARMASI SELALU TANYA BERAT ANAK

“Berat anak akak berapa ya?”, farmasis bertanya di kaunter.. Ubat si anak kecil sudah tersedia dah.

“Errr, sorry cik, tak tahu..”
“Hmmm, belum timbang lagi..”
“Haaa, dalam 5 kilo kot..”
“Entah lah cik.. Dah lama tak timbang berat anak..”
Ini adalah situasi yang sangat biasa kat mana-mana kaunter farmasi. Meh abam farmasis terangkan. Mula-mula sekali kita kena tahu.. Ubat-ubat dekat dunia ni ada macam-macam dan jenama. Yang membezakan adalah bahan aktif atau kandungan dalam ubat tersebut.
Tuan/Puan boleh klik kat gambar ke-3 yang abam sertakan ini..

Dekat situ, Bahagian Perkhidmatan Farmasi KKM dah senarai kan apakah bahan aktif atau kandungan dalam ubat yang tak sesuai untuk kita nak bagi pada anak-anak bawah 2 tahun. Sekarang, tuan/puan boleh klik pula kat gambar pertama dan gambar ke-2 yang abam sertakan ini. Ada beberapa contoh ubat yang selalu ada kat klinik atau hospital. Dan nampak tak apa yang abam bulatkan itu?
Yang abam bulatkan itu adalah kepekatan ubat. Alaa, macam kita buat air milo.. Bubuh berapa sudu susu.. Berapa sudu serbuk milo.

Macam tu lah ubat-ubat yang ada kat dunia ni.. Bezanya, ubat-ubat ini disediakan oleh kilang-kilang ubat berdasarkan kiraan atau isipadu bahan yang berbeza-beza sehingga boleh tertera nilai kepekatan ubat itu. Sekarang, kita kena ingat.. Kalau solat pun ada rukun.. Ubat juga ada rukunnnya.. Dua sahaja rukun ubat iaitu selamat dan berkesan.
Macam mana nak tahu ubat tu SELAMAT dan BERKESAN atau tak?

Jawapannya adalah DOS UBAT. Terkurang dos adalah ubat tak boleh bekerja sepenuhnya untuk bagi rawatan yang berkesan pada pesakit (KURANG BERKESAN). Terlebih dos adalah ubat akan memberi kesan sampingan yang lebih tinggi sekaligus membahayakan pesakit (TAK SELAMAT)
Maka, yang farmasis duk tanya berat anak tu sebab kami nak pastikan dos yang selamat dan berkesan kepada anak-anak tuan/puan semua. Dengan hanya tahu berat badan anak, baru kita boleh tahu apakah dos yang selamat dan berkesan untuk dibagi pada si anak itu. Contoh, berat badan anak kecik yang berusia 6 tahun adalah 21 kg. Anak kecil ni nak dibagi Sirap Paracetamol yang mempunyai nilai kepekatan 120MG/5ML.
Maksudnya, untuk dos 120 MG, si anak kena minum sukatan 5 ML. Sekarang, dos yang selamat dan berkesan bagi ubat Paracetamol adalah 15MG/KG. Maksudnya, 1 KG berat memerlukan dos sebanyak 15 MG..
1 KG = 15 MG
21 KG = ? MG

Selepas farmasis bermain matematik bertemankan kalkulatornya, barulah kita tahu si anak yang berat nya 21 KG itu tadi sebenarnya memerlukan 315 MG dos Paracetamol sebagai dos yang selamat dan berkesan itu. Masih ingat dengan kepekatan ubat yang abam bulatkan itu? 120MG/5ML..
120 MG = 5 ML
315 MG = ? ML
Setelah dihitung dan dicongak, akhirnya farmasis tahu yang si anak perlu minum sukatan Sirap Paracetamol sebanyak 13 ML. Nah, mak ayah pun diberitahu, “Anak Puan kena minum ubat demam ini sebanyak 13 ML.. Sila minum BILA PERLU sahaja.. Jangan lebih 4 kali sehari..” Nampak tak betapa penting nya mak ayah untuk sentiasa tahu dan update berat badan anak.  PENTING! Sebab ia melibatkan nyawa dan keselamatan anak anda sendiri. Akhir kata, mak ayah dah boleh beli penimbang dan simpan di rumah. Bukan untuk misi diet sahaja, tetapi juga untuk anak-anak anda. Sekian.
Faiz Akmal Mfa
Farmasis Kaunseling,
Klinik Kesihatan Air Tawar 2,
Kota Tinggi, Johor.
Sumber : Faiz Akmal Mfa


Peguam Syarie Kongsi 7 Hak Diri Sebagai Isteri, Jangan Sampai Terlepas Pandang!

Lumrah kehidupan sebagai seorang suami, sudah tersurat mengenai tanggungjawab yang satu ini iaitu nafkah. Di mana, pemberian nafkah isteri daripada suami itu merangkumi nafkah zahir dan batin.
Walaupun begitu, sebagai seorang isteri anda juga perlu cakna hak anda supaya tanggungjawab itu tidak terlepas pandang atau diambil kesempatan oleh suami sendiri. Umpama pepatah Melayu, jangan jadi seperti lembu dicucuk hidung.

Baca juga: Cara Daftar KWSP Untuk Yang Bekerja Sendiri, Dapat Dividen!
PEGUAM SYARIE KONGSI 7 HAK DIRI SEBAGAI ISTERI

Menurut, Peguam Syarie dan Konsultan Perundangan Islam Fahmi Ramli kekuatan seorang wanita terletak kepada ilmunya. Justeru itu, ketahui 7 hak diri anda sebagai seorang isteri seperti dikongsikan oleh beliau di bawah.

Bahaya jika isteri terlepas pandang 7 perkara ini tentang hak dirinya sendiri.

NAFKAH ISTERI: 7 HAK DIRI SEBAGAI SEORANG ISTERI
1. TEMPAT TINGGAL ASING & SELESA
Gambar hiasan – Troels Graugaard | E+ | Getty Images
Seorang wanita yang dah bernikah, wajib untuk suami sediakan rumah berasingan daripada keluarganya atau keluarga lelaki itu sendiri. Tak kisah jika rumah itu sewa ataupun beli, yang penting selesa dan bukan isteri itu yang bayar.
Kalau suami yang tinggal di rumah isterinya, suami itu wajib bayar sejumlah wang yang dipersetujui kepada isterinya untuk rumah kelamin tersebut.
2. BELANJA UTILITI RUMAH
Bila dah sediakan rumah, jangan lupa pula, bil elektrik dan bil air juga perlu suami tanggung. Ini benda asas di dalam rumah. Kalau tak ada elektrik dan air, apa guna rumah kalau macam tu.
Ini juga sebahagian daripada nafkah tempat tinggal yang isteri berhak dapat daripada seorang suami. Bukan menjadi kewajipan isteri untuk bayar utiliti.
Melainkan, bil internet ke bil telefon rumah ke atau bil astro ke, ini bukan keperluan.
3. MAKAN & MINUM
Seorang suami wajib sediakan barang-barang keperluan dapur khasnya. Bahkan, dalam Islam, suami juga sebenarnya yang wajib sediakan makan dan minum. Maksudnya suami yang patut masak, bukannya isteri.
Kalau isteri yang buat, itu dikira sebagai ihsan atau sedekah daripada isteri. Kalau suami itu tak pandai masak, boleh la isteri itu nak masakkan.
Cuma, jangan ingat bila kahwin sahaja, lelaki buat isteri ini macam orang gaji. Masak, basuh baju, cuci rumah semua dia yang buat.
4. PAKAIAN ITU BUKAN BAJU SEMATA-MATA
Gambar hiasan – Kashoorga
Banyak orang fikir, takkan setiap bulan nak beli baju pada isteri. Kalau ikutkan, pakaian sememangnya nafkah wajib setiap bulan, tapi bukan baju atau kain semata-mata.
Tuala wanita, peralatan mandi, peralatan solek, dan macam-macam lagi perkara yang berkaitan dengan keperluan wanita, adalah tanggungjawab wajib seorang suami.
Sesetengah orang dia hanya beli baju raya sahaja setahun sekali, tetapi pakaian bulanan langsung diabaikan.
5. TAK BOLEH DIPUKUL
Haram seorang suami memukul isterinya walaupun niat suami itu untuk mengajar. Tidak ada perkara tersebut dalam Islam.
Sekalipun isteri tersebut mungkin tidak hormati suami, tapi bukan cara mengajar isteri tersebut dengan tumbuk, tampar, tarik rambut, tendang dan macam-macam lagi.
Mendidik isteri dalam Islam dimulakan dengan nasihat secara baik, kemudian pisahkan tempat tidur dan kemudian memukul dengan pukulan yang tidak menyakitkan menggunakan hujung kain lembut sahaja.
Jika berlaku pukulan, isteri tersebut boleh buat laporan polis atas keganasan rumahtangga.
6. DILAYAN DENGAN CARA BAIK
Suami wajib bercakap dengan percakapan yang baik. Perbuatan seperti memaki hamun, mencarut, bercakap kasar adalah satu bentuk layanan yang tidak baik.
Meskipun hendak bersama dengan isteri, ia tidak boleh datang dalam bentuk paksaan. Apatah lagi apabila isteri berada dalam keadaan haid atau suami nak meliwat isteri sendiri melalui dubur. Haram perbuatan yang melayani isteri seperti itu dalam Islam.
7. GILIRAN BERMALAM YANG ADIL
Gambar hiasan – ErinSakura
Bagi wanita yang bermadu, hak mereka dalam perkahwinan adalah mendapat giliran bermalam yang adil. Seorang suami yang berpoligami, tidak boleh melebih-lebih isteri yang disukai dan mengenepikan hak isteri yang kurang disukai.
Walaupun mungkin ada isteri yang telah putus haid, tapi dia masih berhak untuk mendapat giliran bermalam. Bukan suami hanya balik waktu siang atau balik sekali sekala sahaja.
Ajarkan juga ilmu ini kepada kawan perempuan atau ahli keluarga anda yang tersayang kerana seorang wanita yang sedang berkahwin atau baru berkahwin perlu tahu hak dirinya sebagai isteri. Kerana kekuatan seorang wanita terletak kepada ilmunya.
Sumber: Facebook Fahmi Ramli